Search is not available for this dataset
url
stringlengths 21
288
| text
stringlengths 1
1.35M
|
|---|---|
https://www.akureyri.is/is/frettir/akureyri-deildarmeistari-i-handbolta
|
Akureyri deildarmeistari í handbolta
Akureyri handboltafélag vann sinn fyrsta titil í gærkvöldi þegar liðið vann HK á útivelli, 32:29, í N1-deild karla í handbolta og tryggði sér þar með deildarmeistaratitilinn. Með sigrinum er Akureyri komið í 31 stig á toppi deildarinnar. FH getur mögulega náð norðanmönnum að stigum en þar sem Akureyri hefur betur í innbyrðisviðureignum er titillinn í höfn.
Bjarki Már Elísson var markahæstur í liði HK með 7 mörk en Oddur Gretarsson skoraði mest fyrir Akureyringa eða 9 mörk. Akureyri tekur á móti titilinum á heimavelli á fimmtudaginn þegar liðið fær Aftureldingu í heimsókn í næstsíðustu umferðinni.
Frétt af www.vikudagur.is.
|
https://www.akureyri.is/is/frettir/nr-323-2011-auglysing-um-skipulagsmal-i-akureyrarkaupstad-deiliskipulag-fristundabyggdar-og-verslunar-og-thjonustusvaedis-ad-hlidarenda-1-afangi
|
Nr. 323/2011 AUGLÝSING um skipulagsmál í Akureyrarkaupstað. Deiliskipulag frístundabyggðar og verslunar- og þjónustusvæðis að Hlíðarenda, 1. áfangi.
Bæjarstjórn Akureyrarkaupstaðar samþykkti þann 15. mars 2011, í samræmi við 3. mgr. 41. gr. skipulagslaga nr. 123/2010, deiliskipulag fyrir frístundabyggð og verslunar- og þjónustusvæði að Hlíðarenda, 1. áfanga.
Deiliskipulagið nær til 4,8 ha svæðis norðan Hlíðarfjallsvegar, þar sem skilgreindar eru m.a. lóðir, byggingarreitir fyrir mótel, vélageymslu, þjónustuhús og frístundahús ásamt gatnakerfi.
Deiliskipulagstillagan hefur hlotið þá meðferð sem skipulagslög mæla fyrir um og öðlast hún þegar gildi.
F.h. Akureyrarkaupstaðar, 28. mars 2011,
Anna Bragadóttir, verkefnastjóri skipulagsmála
B-deild - Útgáfud.: 28. mars 2011
|
https://www.akureyri.is/is/frettir/100-hljodfaeraleikarar-a-svidi
|
100 hljóðfæraleikarar á sviði
Laugardagskvöldið 2. apríl heldur um 100 manna hljómsveit tónleika í Hamraborg í Hofi og er frítt inn. Þar verður um að ræða færeyska lúðrasveit sem kemur til Akureyrar á föstudag og æfir með nemendum úr Stórsveit Tónlistarskólans á Akureyri fyrir tónleikana sem hefjast kl. 21.00 á laugardagskvöldið.
Þess má til gamans geta að fyrrum stjórnandi Sinfóníuhljómsveitar Íslands, Bernharður Wilkinson, ætlar að taka að sé að stjórna þessari risasveit og fróðlegt verður að sjá hvernig til tekst.
Ástæðan fyrir komu Færeyinganna er verkefni sem Tónlistarskólinn á Akureyri er að vinna í samstarfi við Tónlistarskóla Færeyja en í maí næstkomandi þá fara Stórsveit og Grunnsveit Tónlistarskólans á Akureyri í heimsókn til Færeyja til að spila á færeyskri tónlistarhátíð. Þar mun Stórsveitin spila í Norræna húsinu í Þórshöfn með færeyskri jazz-sveit og Grunnsveitin spilar svo með sambærilegri færeyskri sveit.
Allir eru velkomnir á tónleikana í Hofi á laugardagskvöld og sem áður segir er frítt inn.
|
https://www.akureyri.is/is/frettir/vinnuskoli-akureyrar
|
Vinnuskóli Akureyrar
Nú styttist í að Vinnuskóli Akureyrar hefji störf. Búið er að opna fyrir umsóknir í Vinnuskólann á heimasíðu Akureyrarbæjar og stendur umsóknartímabilið til og með 27. apríl nk. Nánari upplýsingar um starfsemi Vinnuskólans er að finna hér og á heimasíðu skólans: http://vinnuskoli.akureyri.is/.
|
https://www.akureyri.is/is/frettir/thjodleikur-um-helgina
|
Þjóðleikur um helgina
Um 150 norðlensk ungmenni taka þátt í Leiklistarhátíð Þjóðleiks á Norðurlandi sem haldin verður í Listagilinu Akureyri um helgina. Upphafið er markað af skrúðgöngu frá Rósenborg niður Listagilið föstudaginn 1. apríl kl. 16 og er fólk hvatt til að mæta og taka þátt í henni. Leiksýningar verða síðan á klukkutíma fresti á föstudag frá klukkan 17-19 og á laugardag klukkan 10?19.
Í Listagilinu munu Norðlendingar og gestir þeirra eiga vona á sannkölluðu veisluhlaðborði sviðslista. Uppsetningarnar sjö eru á tveimur glænýjum íslenskum leikverkum eftir upprennandi íslensk leikskáld, en hóparnir gátu valið milli þriggja verka til að setja upp. Þau voru: Mold (höf. Jón Atli Jónasson), Kuðungarnir (höf. Kristín Ómarsdóttir) og Iris (höf. Brynhildur Guðjónsdóttir og Ólafur Egill Egilsson).
Hátíðin er búin að eiga sér langan aðdraganda þar sem flestir hópar hafa æft og frumsýnt í sinni heimabyggð en koma nú saman undir einum leiklistarhátíðarhatti og sýna alls 15 leiksýningar á tveimur dögum. Áhugafólk um leiklist er hvatt til að heimsækja Listagilið og sjá ungt og upprennandi leikhúsfólk sýna það sem í þeim býr. Þjóðleikur á Norðurlandi er samstarfsverkefni Þjóðleikhússins og fjölda aðila á Norðurlandi.
Frá frumsýningu leikhópsins Daddavarta á Skagaströnd þriðjudaginn 29. mars.
|
https://www.akureyri.is/is/frettir/mikil-stemning-fyrir-utsvari
|
Mikil stemning fyrir Útsvari
Klukkan eitt eftir hádegi var byrjað að afhenda miða í sal fyrir beina útsendingu á Útsvari annað kvöld. Um 250 miðar voru í boði fyrir Akureyringa og kláruðust þeir á örskammri stundu. Urðu margir frá að hverfa. Álíka margir miðar voru í boði í stjórnsýsluhúsinu á Húsavík. Rétt upp úr hádegi náði biðröð áhugasamra langt út á stétt fyrir framan Menningarhúsið Hof.
Þeir sem ekki fengu miða eru þó hvattir til að mæta í Hof annað kvöld og upplifa stemninguna. Keppnin verður sýnd á risatjaldi í minni salnum Hömrum en útsendingin verður af stóra sviði Hamraborgar. Má búast við bráðskemmtilegri stemningu í húsinu. Salurinn verður opnaður kl. 19.30 og útsendingin hefst kl. 20.10. Allir velkomnir og enginn aðgangseyrir.
Lið Akureyrar skipa þau Birgir Guðmundsson, Hilda Jana Gísladóttir og Hjálmar Brynjólfsson. Í liði Norðurþings eru Kristveig Sigurðardóttir, Stefán Þórsson og Þorgeir Tryggvason.
Umsjónarmenn þáttarins eru Sigmar Guðmundsson og Þóra Arnórsdóttir. Spurningahöfundur og dómari: Ólafur B. Guðnason. Dagskrárgerð: Helgi Jóhannesson.
|
https://www.akureyri.is/is/frettir/samgongur-samfelag-og-atvinnulif
|
Samgöngur, samfélag og atvinnulíf
Í dag, fimmtudaginn 7. apríl, verður haldinn opinn fundur um samgöngubætur, styttingar leiða, jarðgöng og áhrif þessara þátta á lífsgæði samfélaga og samkeppnishæfni atvinnulífsins. Fundurinn verður haldinn í Menningarhúsinu Hofi og hefst kl. 17.00.
Dagskrá:
Jón Þorvaldur Heiðarsson, lektor við HA, fjallar um samgöngur og samfélagið okkar
Njáll Trausti Friðbertsson, viðskiptafræðingur og flugumferðarstjóri, ræðir um styttingu hringvegarins og nauðsyn góðra samgangna fyrir Norðurland
Ágúst Torfi Hauksson, framkvæmdastjóri Brims, fjallar um flutningskostnað og áhrif hans á samkeppnisstöðu fyrirtækja á Norðurlandi
Fundarstjóri verður Hilda Jana Gísladóttir.
Alþingismönnum, fulltrúum FÍB og sveitastjórnarmönnum á Norðurlandi hefur verið boðið sérstaklega til fundarins. Íbúar á Norðurlandi eru hvattir til að mæta á fundinn og taka þátt í umræðum um brýn hagsmunamál svæðisins.
|
https://www.akureyri.is/is/frettir/starfslaun-listamanna-og-heidursvidurkenning
|
Starfslaun listamanna og heiðursviðurkenning
Stjórn Akureyrarstofu auglýsir eftir umsóknum listamanna um starfslaun fyrir tímabilið 1. júní 2011 til 31. maí 2012. Starfslaunum verður úthlutað til eins listamanns og hlýtur viðkomandi sex mánaða laun. Einnig er auglýst eftir tillögum um það hver skuli hljóta heiðursviðurkenningu Menningarsjóðs.
Markmiðið með starfslaunum listamanna er að sá sem þau hlýtur geti helgað sig betur listsköpun sinni eða einstökum verkefnum á vettvangi hennar á tímabilinu. Einungis listamenn sem eiga lögheimili á Akureyri koma til greina. Umsækjendur skili, ásamt umsókn, upplýsingum um listferil sinn og greinargóðum upplýsingum um hvernig starfslaunatíminn skal notaður.
Umsóknum skal skilað í þjónustuanddyri Ráðhússins að Geislagötu 9. Nánari upplýsingar veitir Hulda Sif Hermannsdóttir verkefnisstjóri viðburða og menningarmála hjá Akureyrarstofu í netfanginu [email protected]. Umsóknarfrestur er til og með 15. apríl nk.
Einnig er auglýst eftir tillögum um það hver skuli hljóta heiðursviðurkenningu Menningarsjóðs sem stjórn Akureyrarstofu veitir árlega til einstaklings eða hópa sem þykir/þykja hafa auðgað menningar- og félagslíf á Akureyri. Hver er þín tillaga að heiðursviðurkenningu Menningarsjóðs árið 2011? Tillögur sendist í netfangið [email protected].
|
https://www.akureyri.is/is/frettir/god-afkoma-og-skuldir-laekka
|
Góð afkoma og skuldir lækka
Rekstur Akureyrarbæjar, fyrir fjármagnsliði, gekk vel árið 2010 og betur en áætlanir gerðu ráð fyrir. Sjóðsstreymi var einnig ágætt. Rekstrarniðurstaða fyrir fjármagnsliði var jákvæð um 1.406 millj.kr. en var jákvæð um 1.675 millj. kr. eftir fjármagnsliði. Er það liðlega 600 milljóna króna betri afkoma en áætlanir gerðu ráð fyrir en í áætlun samstæðunnar var jákvæð afkoma áætluð 1.075 millj.kr.
Helstu ástæður betri rekstrarárangurs eru hærri tekjur og lægri fjármagnskostnaður en áætlun gerði ráð fyrir. Heildarskuldir lækka um 1.152 milljónir króna frá fyrra ári.
Samkvæmt sveitarstjórnarlögum skal fjalla um ársreikninginn á tveimur fundum í sveitarstjórn og verður hann til umfjöllunar í bæjarstjórn Akureyrar í dag og við síðari umræðu þann 19. apríl nk.
Ársreikningurinn er settur fram samkvæmt reikningsskilum sveitarfélaga. Starfseminni er skipt upp í tvo hluta, A-hluta annars vegar og B-hluta hins vegar. Til A-hluta telst starfsemi sem að hluta eða öllu leyti er fjármögnuð með skatttekjum. Um er að ræða aðalsjóð, Fasteignir Akureyrarbæjar, framkvæmdamiðstöð og eignasjóð gatna. Til B-hluta teljast fjárhagslega sjálfstæð fyrirtæki sem að hálfu eða meirihluta eru í eigu sveitarfélagsins en rekstur þeirra er að stofni til fjármagnaður með þjónustutekjum. Fyrirtækin eru: Félagslegar íbúðir, Fráveita Akureyrabæjar, Strætisvagnar Akureyrabæjar, Öldrunarheimili Akureyrabæjar, Framkvæmdasjóður Akureyrarbæjar, Bifreiðastæðasjóður Akureyrabæjar, Hafnarsamlag Norðurlands, Norðurorka hf, Heilsugæslustöðin á Akureyri, Byggingasjóður Náttúrufræðistofnunar og Gjafasjóður Öldrunarheimila Akureyrarbæjar.
Samkvæmt yfirliti um sjóðstreymi nam veltufé frá rekstri 2.256 millj.kr. og handbært fé frá rekstri 2.163 millj.kr. Fjárfestingarhreyfingar námu samtals 1.441 millj.kr. Fjármögnunarhreyfingar námu samtals - 356 millj.kr. Afborgun langtímalána nam 2.555 millj.kr. Ný langtímalán námu 2.171 millj.kr. Handbært fé sveitarfélagsins í árslok nam 2.586 millj.kr.
Heildarlaunagreiðslur án launatengdra gjalda hjá samstæðunni voru 6.434.525 þúsundir króna. Fjöldi stöðugilda var að meðaltali 1.515 sem er óbreytt frá fyrra ári. Laun og launatengd gjöld sveitarfélagsins, í hlutfalli við rekstrartekjur þess voru 53,1%. Annar rekstrarkostnaður var 30,7% af rekstrartekjum. Skatttekjur sveitarfélagsins voru 414 þús.kr. á hvern íbúa en heildartekjur samtals 887 þús.kr. á hvern íbúa. Árið 2009 voru skatttekjurnar 412 þús.kr. á hvern íbúa og heildartekjurnar 855 þús.kr.
Samkvæmt efnahagsreikningi eru eignir sveitarfélagsins bókfærðar á 36.783 millj.kr., þar af eru veltufjármunir 4.161 millj.kr. Skuldir sveitarfélagsins með lífeyrisskuldbindingum nema samkvæmt efnahagsreikningi 22.367 millj.kr., þar af eru skammtímaskuldir 3.187 millj.kr. Heildarskuldir í árslok 2009 námu samtals 23.520 milljónum króna. Veltufjárhlutfallið er 1,31 í árslok, en var 0,94 árið áður. Bókfært eigið fé nemur 14.416 millj.kr í árslok en nam árið áður 12.531 millj. kr. Eiginfjárhlutfall í árslok var 39%.
|
https://www.akureyri.is/is/frettir/thjodaratkvaedagreidsla-a-laugardag-2
|
Þjóðaratkvæðagreiðsla á laugardag
Þjóðaratkvæðagreiðsla um samþykkt eða synjun laga nr. 13/2011 verður haldin laugardaginn 9. apríl 2011. Kjörstaðir í Akureyrarkaupstað eru í Verkmenntaskólanum á Akureyri, í Hríseyjarskóla og í félagsheimilinu Múla í Grímsey. Akureyrarkaupstað verður skipt í 12 kjördeildir, 10 á Akureyri, ein í Hrísey og ein í Grímsey. Skipting kjósenda í kjördeildir er eftir búsetu og eru kjósendur beðnir um að kynna sér í hvaða kjördeild þeim ber að kjósa.
Nánari upplýsingar um kjörfund og kjörstaði í Akureyrarkaupstað.
|
https://www.akureyri.is/is/frettir/himneskir-tonar-i-hofi
|
Himneskir tónar í Hofi
Himneskir tónar munu hljóma í Hofi í kvöld, fimmtudagskvöldið 7. apríl, þegar Heimir Bjarni Ingimarsson bariton og Karlakór Akureyrar/Geysir leiða saman hesta sína. Fluttar verða aríur úr þekktum óperum og þekkt íslensk sönglög, má þar nefna Hrausta menn, Sprett og Siglingu inn Eyjafjörð.
Heimir hefur fengist við ýmislegt á sviði tónlistar að undanförnu og er hugsanlega best þekktur með gítarinn að spila og syngja, núna síðast á Græna hattinum 17. mars síðastliðin. Nú mun hann hins vegar sýna á sér aðra hlið með frábærum félögum.
Ásamt Heimi og karlakórnum koma fram Aladár Racz á píanó, Lára Sóley Jóhannsdóttir á fiðlu og Villhjálmur Ingi Sigurðarson á trompet (flugelhorn). Miðasala á www.menningarhus.is.
|
https://www.akureyri.is/is/frettir/fimm-stjornu-kabarett-i-hofi
|
Fimm stjörnu kabarett í Hofi
"Þetta er lífið ? og om lidt er kaffen klar!" er fimm stjörnu kabarett með Charlottu Bøving sem sýndur verður í Menningarhúsinu Hofi föstudaginn 8. apríl og laugardaginn 9. apríl. Kabarettinn er óður til lífsins, hugleiðingar, sögur og söngur, í flutningi Charlotte Bøving. Undirleikari er hinn kunni tónlistarmaður Agnar Már Magnússon. Kabarettinn hefur gengið fyrir fullu húsi í IÐNÓ í allan vetur og nú geta Norðlendingar fengið að njóta skemmtunarinnar.
Enginn kemst lifandi frá lífinu ? en hvernig lifum við því?
Charlotte fjallar um hið margslungna lífshlaup af hjartans einlægni. Hún segir frá á íslensku á milli þess sem hún syngur á dönsku kvæði eftir Benny Andersen, Piet Hein, Tove Ditlevse, Halfdan Rasmussen, Jóhann Sigurjónsson o.fl.
Sýningar verða sem hér segir:
Föstudaginn 8. apríl kl. 20.00
Laugardaginn 9. apríl kl. 16.00
Laugardaginn 9. apríl kl. 20.00
Miðasala er í síma 450 1000 og á www.menningarhus.is.
Úr dómum um verkið:
?Rauði þráðurinn er núið, ekki minningar og bið, heldur núið!?
E.B.Fréttablaðið.
?Charlotte hefur sviðsnærveru sem fyllir hvern krók og kima í leikhúsinu ?svíkur engan í lífssöng sínum í Iðnó.?
E.B.Fréttablaðið.
?Menntskælingar sem misst hafa áhugan á danskri tungu? ættu að íhuga að kíkja í Iðnó. Danskan getur nefnilega verið alveg fjandi falleg.?
K.H.H. Fréttatíminn.
?Ein klukkustund af hlýju skopskyni, einlægni og djúpum pælingum um tilveruna og hversdaginn. Dúnmjúk rödd, framúrskarandi músíkalitet og gleði yfir því að vera til snerti marga strengi í hjartanu. Ekki missa af þessu!?
Bergþór Pálsson.
|
https://www.akureyri.is/is/frettir/vadlaheidargong-styrkja-adrar-vegaframkvaemdir
|
Vaðlaheiðargöng styrkja aðrar vegaframkvæmdir
Á fjölmennum fundi um samgöngubætur og samfélagsleg áhrif þeirra sem haldinn var í Hofi í gær, lagði Jón Þorvaldur Heiðarsson, lektor við HA, áherslu á að einmitt núna, þegar vextir eru lágir og atvinnuleysi mikið, sé rétta tækifærið til að ráðast í gerð Vaðlaheiðarganga. Jón Þorvaldur vitnaði til útreikninga sem sýna að framkvæmdin muni skila allt að tveimur milljörðum króna í ríkissjóð að því gefnu að Íslendingar vinni verkið og þá fjármuni mætti nýta til vegaframkvæmda annars staðar á landinu.
Í pallborði á fundinum var meðal annarra Runólfur Ólafsson, framkvæmdastjóri FÍB, sem sagðist ekki vera á móti Vaðlaheiðargöngum en gagnrýndi þá útreikninga sem lagðir eru til grundvallar framkvæmdinni. Runólfur tók fram að ef hægt væri að fjármagna Vaðlaheiðargöng með veggjöldum þá væri FÍB fylgjandi gerð þeirra, enda framkvæmdin í sjálfu sér jákvæð fyrir bifreiðareigendur.
Njáll Trausti Friðbertsson, viðskiptafræðingur og flugumferðarstjóri, fjallaði í framsögu sinni meðal annars um mikilvægi Reykjavíkurflugvallar fyrir landsbyggðina og beindi sjónum sínum einnig að styttingu hringvegarins í Austur-Húnavatnssýslu um hina svokölluðu Húnavallaleið sem yrði til að stytta leiðina milli Reykjavíkur og Akureyrar um 14 km. Benti hann á að hvergi á þjóðvegi 1 er slysatíðni jafnhá og í Langadal við Blönduós en með nýrri Húnavallaleið mætti fækka slysum þar um allt að 65%. Einnig kom fram í máli Njáls Trausta að miðað við daglega umferð 750 bíla mætti með Húnavallaleið spara og draga saman akstur um 10.000 km á dag eða 3,6 milljónir km á ári.
Í pallborði sátu, talið frá vinstri: Njáll Trausti Friðbertsson, viðskiptafræðingur og flugumferðarstjóri, Jón Þorvaldur Heiðarsson, lektor við HA, Svanfríður Jónasdóttir, bæjarstjóri Dalvíkurbyggðar, Ágúst Torfi Hauksson, framkvæmdastjóri Brims, og Runólfur Ólafsson, framkvæmdastjóri FÍB.
|
https://www.akureyri.is/is/frettir/atvinnu-og-nyskopunarhelgin-2011
|
Atvinnu- og nýsköpunarhelgin 2011
Nokkrir atvinnurekendur á Norðurlandi hafa tekið sig saman og sett af stað verkefni um vinnuhelgi almennings sem snýr að atvinnu- og nýsköpun í landinu. Til liðs við frumherjana gengu Háskólinn á Akureyri og Tækifæri hf. og mun fyrsta Nýsköpunarhelgin verða haldin 15.-17. apríl nk. í Háskólanum á Akureyri. Áætlað er að þetta verði að árvissum viðburði.
Einstaklingum með hugmyndir um atvinnu- og nýsköpun býðst að koma saman til að skapa ný störf í samfélaginu, hvort heldur sem um er að ræða í starfandi fyrirtækjum eða í nýjum fyrirtækjum. Þátttaka er ókeypis og opin öllum eldri en 18 ára, hvaðan sem er af landinu. Skráning er á vefsíðunni http://www.ana.is/.
Markmiðið er að fá fólk til að koma saman og vinna að nýjum eða gömlum hugmyndum sem gætu endað sem fyrirtaks viðskiptaáætlun og atvinnuskapandi verkefni. Dagskráin byggist á fólkinu sem það er með í hóp, hugmyndinni og framgangi hennar. Stutt erindi eru flutt til fræðslu og hvatningar við vinnuna og er því um vinnustofu að ræða frekar en fyrirlestraröð.
Dagskráin hefst kl. 17.30 á föstudeginum en starfið byrjar formlega kl. 18.00 og stendur til kl 23.00 um kvöldið. Á laugardeginum verður opið frá kl. 9-22 og á sunnudeginum kl. 10-18. Atvinnu- og nýsköpunarhelginni lýkur loks á því að valin verður ein verðlaunahugmynd sem hlýtur veglegan styrk. Innovit hefur verið fengið til stýra verkefninu en fjölmörg fyrirtæki hafa lagt því lið svo það mætti verða að veruleika.
Áhugasamir kynni sér málið nánar og skrái sig til leiks á vefsíðunni http://www.ana.is/.
|
https://www.akureyri.is/is/frettir/skraning-hafin-a-holavatn
|
Skráning hafin á Hólavatn
Skráning í sumarbúðir KFUM og KFUK að Hólavatni er nú í fullum gangi en í sumar verður boðið upp á 7 dvalarflokka fyrir börn á aldrinum 7-14 ára. Skráning hófst 26. mars og nú þegar er búið að skrá tæplega 100 börn en gert er ráð fyrir 150-200 börnum í sumar.
Sumarstarfið hefst 2. júní með Frumkvöðlaflokki fyrir 7-8 ára stráka og stelpur en lokadagur flokksins er laugardaginn 4. júní og þá er foreldrum boðið að koma og taka þátt í dagskránni með börnunum. Auk þess er vert að benda sérstaklega á Ævintýraflokka fyrir 11-14 ára en þar er dagskráin þéttskipuð og meðal nýjung er óvissuferð og sund á Hrafnagili.
Öllu starfsfólki Hólavatns er tryggður fjölbreyttur undirbúningur. Lögð er áhersla á fræðslu um þroska barna og unglinga, á hagnýt mál eins og skyndihjálp og brunavarnir, heilsuvernd og hreinlæti. Þá sækja allir starfsmenn námskeiðið ?Verndum þau? sem byggir á samnefndri bók og fjallar um barnaverndarmál.
Rétt er að benda á að tekið er við Tómstundaávísun Akureyrarbæjar upp í greiðslu dvalargjalds en allar frekari upplýsingar er að finna á heimasíðu félagsins http://www.kfum.is/ og skráning fer fram alla virka daga í síma 588 8899 og á http://www.skraning.kfum.is/.
|
https://www.akureyri.is/is/frettir/jazz-a-gotubarnum
|
Jazz á Götubarnum
Síðustu tónleikarnir í Jazzta-tónleikaröðinni, sem eru jazztónleikar með nýju yfirbragði á vegum Tónlistarskólans á Akureyri og Jazzklúbbs Akureyrar, verða á Götubarnum miðvikudaginn 13. apríl kl. 21.00. Fram koma Stórsveit tónlistarskólans og Matisand jazztríó.
Stórsveit Tónlistarskólans á Akureyri spilar nútímatónlist byggða á klassískri tækni og nútíma tónlistarstílum, eins og t.d. jazzi og heimstónlist, með því takmarki að sýna nemendum ferska og skemmtilega nálgun á gæða tónlistarfræðslu. Alberto Porro Carmona hefur stjórnað stórsveitinni síðustu þrjú ár við gott orðspor.
Stórsveitin er þekkt fyrir vinnu sína með snarstefjun og heldur u.þ.b. 20 tónleika á ári, m.a. marga tónleika í tengslum við menningaratburði á Akureyri. Hljómsveitin fékk sérstaka viðurkenningu á Nótunni, uppskeruhátíð tónlistarskóla, árið 2010 og kemur fram á tónlistarhátíð í Færeyjum í næsta mánuði.
Matisand jazztríó skipa gítarleikarinn Matti Tapani Saarinen, básúnuleikarinn Einar Bjarni Björnsson og trommuleikarinn Emil Þorri Emilsson. Þeir spila frumsamin verk eftir Matta og má helst lýsa þeim sem melódískum og þungum nútímajazzi.
|
https://www.akureyri.is/is/frettir/oddeyri-tillaga-ad-deiliskipulagsbreytingu-lokid
|
Oddeyri ? Tillaga að deiliskipulagsbreytingu - Lokið
Bæjarstjórn Akureyrarkaupstaðar auglýsir hér með tillögu að deiliskipulagsbreytingu skv. 43. gr. skipulagslaga nr. 123/2010.
Svæðið sem tekur breytingum afmarkast af Grundargötu í vestri, Gránufélagsgötu í norðri, Hríseyjargötu í austri og Strandgötu í suðri. Í tillöguninni eru m.a. lögð fram ný lóðamörk, nýjir byggingarreitir og nýtingahlutfall skilgreint fyrir hverja lóð.
Tillöguuppdráttur ásamt greinargerð mun liggja frammi í þjónustuanddyri Akureyrarbæjar, Geislagötu 9, 1. hæð, frá 13. apríl til 25. maí 2011, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: www.akureyri.is undir: Stjórnkerfið / Skipulags- og byggingarmál / Auglýstar skipulagstillögur.
Oddeyri, tillaga að breyttu deiliskipulagi - uppdráttur og greinagerð
Frestur til að gera athugasemdir við tillöguna rennur út kl. 16:00 miðvikudaginn 25. maí 2011 og skal athugasemdum skilað skriflega til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
13. apríl 2011
Skipulagsstjóri Akureyrarkaupstaðar
|
https://www.akureyri.is/is/frettir/fjogur-ny-fyrirtaeki
|
Fjögur ný fyrirtæki
Fjögur ný fyrirtæki eru að hefja starfsemi að Ráðhústorgi 7 á Akureyri. Þau eiga það öll sameiginlegt að vera með skapandi starfsemi en af mismunandi toga. Þetta eru arkitektastofan Breyta, ljósmyndastofan Guðrún Hrönn Fótografía og fatahönnunarfyrirtækin ODDdesign og Múndering & Tóta.
Föstudaginn 15. apríl verður opið hús hjá þeim milli kl. 12-18, þar sem gestum og gangandi er boðið að kíkja inn og kynna sér þjónustuna. Það er von aðstandenda þessara fyrirtækja að með því að sameinast undir sama þaki muni fyrirtækin hljóta styrk hvert af öðru og að í húsnæðinu skapist suðupottur nýsköpunar.
Aðstandendur hönnunarhússins við Ráðhústorg. Aftari röð frá vinstri: Eidís Anna, Þórhildur Björk, Guðrún Hrönn og Jóhann Einar. Fremri röð frá vinstri: Helga Mjöll og Sóley Lilja.
Opið hús verður á föstudaginn frá kl. 12-18 en stutt kynning á starfseminni var einnig haldin í gær. Hér má sjá Jóhann Einar á tali við Ragnar Sverrisson og Jón Þorvald Heiðarsson.
Starfsemin hófst með formlegum hætti þegar Sævar Pétursson, verkefnastjóri atvinnumála hjá Akureyrarstofu, klippti á borða með aðstoð eigenda hönnunarhússins.
Breyta arkitektar er ungt arkitektúr- og hönnunarfyrirtæki á Akureyri. Markmið Breytu arkitekta er að gera hönnunarþjónustu aðgengilega og auðvelda viðskiptavinum okkar að taka virkan þátt í hönnunarferlinu. Þegar farið er af stað með verkefni koma oft fram breytur sem ekki voru fyrirséðar og því er forsenda vandaðrar hönnunnar náið samstarf og góður undirbúningur. Hjá Breytu arkitektum er hvert verkefni einstakt. Að þeim koma mismunandi aðilar og notendur og því er hvert verkefni ætíð unnið á þeim forsendum. Breyta arkitektar eru opin fyrir nýjum hugmyndum og vilja taka þátt í krefjandi og spennandi verkefnum sem miða að því að kanna og nýta möguleika í umhverfinu.
http://www.breyta.is/ [email protected] sími: 537 1520.
ODDdesign er fatahönnunarfyrirtæki stofnað af Helgu Mjöll Oddsdóttur. Helga er lærður fata-og textílhönnuður frá UCC háskólanum í Kaupmannahöfn og hefur unnið talsvert við búningagerð fyrir kvikmyndir, leikhús og auglýsingar. ODDdesign er stofnað með það að markmiði að framleiða fallegan, þægilegan og vandaðan fatnað í litlu upplagi. Fyrirtækið hefur aðsetur að Ráðhústorgi 7 á Akureyri, er þar með opna vinnustofu þar sem Helga hannar og saumar allar ODDdesign vörur.
Opnunartímar vinnustofunar eru fimmtudagar og föstudagar frá 13-17. Utan þess tíma má hafa samband við Helgu í síma 842-0208 eða senda póst á [email protected].
Fótografía er ljósmyndastofa stofnuð af Guðrúnu Hrönn Jónsdóttur. Markmið stofunnar er að bjóða uppá listrænar og einstakar myndir. Guðrún Hrönn sérhæfir sig í bumbu, nýbura, brúðkaups og fyrirtækja ljósmyndun. En býður hún að sjálfsögðu uppá myndatökur við öll tækifæri. Guðrún Hrönn er menntaður grafískur hönnuður frá Listaháskóla Íslands, hún hefur farið í hina ýmsu ljómyndaskóla t.d. ljósmyndaskóla Sissu ásamt því að vera með sveinspróf í ljósmyndun.
Allar nánari upplýsingar um Fótografíu er að finna á http://www.gudrunhronn.is/ eða hjá Guðrúnu Hrönn í síma 820 8890.
Múndering & Tóta er opin vinnustofa þeirra Eidísar Önnu, textíl og fatahönnuðar, & Þórhildar Bjarkar, hönnuðar. Eidís Anna lærði textíl og fatahönnun í Listaháskóla íslands. Hún hefur unnið bæði í kvikmyndum og sjónvarpi, þ.a.m. Flags of Our Fathers, Lazy Town og fyrir innlenda dagskrárgerð. Eidís hefur unnið á tískuvikum í New York og París fyrir fræga fatahönnuði, t.d. Martine Sitbon, Threeasfour og Sharon Wauchob. Eidís hannar föt fyrir börn og skvísur á öllum aldri með sérsktaka áherslu á að fötin séu flott, þægileg og einstök því Eidís vinnur mikið efnin sjálf. Þórhildur Björk hefur átt og starfað í mörgum verslunum og lengi unnið við sína eigin hönnun en hefur kannski ekki farið mikið fyrir henni fyrr en nú gefst öllum færi á að kíkja á það sem hún er að gera. Múndering & Tóta eru með opna vinnustofu þar sem öllum er velkomið að líta inn og skoða alls konar skemmtilega hönnun frá skarti, töskum upp í alls kyns fallegar og skemmtilegar flíkur.
|
https://www.akureyri.is/is/frettir/afslattur-af-gatnagerdargjoldum
|
Afsláttur af gatnagerðargjöldum
Bæjarstjórn Akureyrar samþykkti einróma á fundi sínum 15. mars sl. að veita 20% afslátt af gatnargerðargjöldum í bænum frá 1. janúar 2011 til 30. júní 2012. Hér er um umtalsverðar fjárhæðir að ræða og má sem dæmi nefna að veittur afsláttur fyrir 150 m2 einbýlishús er um 600.000 kr. Einnig verður veittur sérstakur afsláttur vegna jarðvegsdýpis sem getur numið allt að 29% umfram hin almenna 20% afslátt.
Að sögn Eiríks Björns Björgvinssonar, bæjarstjóra, er þetta fyrst og fremst gert í von um að það megi verða til að örva nýbyggingar í bænum. ?Með þessu viljum við koma til móts við hækkandi kostnað vegna nýbygginga og vitum að þessari ráðstöfun verður tekið fagnandi. Vonandi stuðlar þetta einnig að því að byggt verði á sem flestum af þeim lóðum sem við höfum til ráðstöfunar,? segir Eiríkur Björn Björgvinsson, bæjarstjóri á Akureyri.
Loks er þess að geta að á Akureyri eru í gildi reglur sem kveða á um sérstakan afslátt af viðbyggingum. Þar kemur fram að aðeins þarf að greiða 40% af gatnagerðargjaldi fyrir viðbyggingu allt að 30 m².
|
https://www.akureyri.is/is/frettir/stortonleikar-med-sprengjuserfraedingi
|
Stórtónleikar með sprengjusérfræðingi
Sinfóníuhljómsveit Norðurlands heldur tónleika í Hofi fimmtudaginn 21. apríl (skírdag) kl. 16.00. Á efnisskrá tónleikanna eru verk eftir rússnesk tónskáld: Myndir á sýningu eftir Modest Moussorgsky, Festival overture eftir Dmitri Shostakovich og eftir Pjotr Tchaikovsky verða flutt verkin Capriccio italian og 1812 forleikurinn.
Til liðs við SN á þessum tónleikum koma félagar úr Ungsveit Sinfóníuhljómsveitar Íslands sem segja má að sé nokkurs konar unglingalandslið okkar í hljómsveitarleik. Stjórnandi á tónleikunum er Guðmundur Óli Gunnarsson.
Forleikurinn 1812 eftir P. I. Tchaikovsky er skrifaður fyrir sinfóníuhljómsveit, kirkjuklukkur og 16 fallbyssur til að minnast árásar Napóleons á Moskvu árið 1812 og sigurs Rússa á her Napóleons. Forleikurinn var frumfluttur árið 1880 og eru í honum stef úr mörgum þekktum lögum sem tengjast franskri og rússneskri sögu.
Þennan forleik ætlar Sinfóníuhljómsveit Norðurlands að flytja með tilheyrandi fallbyssuskotum á sviðinu í Hofi. Sérlegur sprengjusérfræðingur til frá Björgunarsveitinni Súlum og slagverksleikari með stáltaugar sjá um þann þátt tónlistarflutningsins.
Verkið Myndir á sýningu samdi Modest Mussorgsky árið 1874 í tengslum við sýningu vinar síns, myndlistarmannsins Victors Hartmanns. Verkið er í fjórtán þáttum, tíu þeirra eru um myndir Hartmanns en fjórir þættir um gönguleiðir frá einni mynd til annarrar. Gönguleiðirnar eru alltaf með sama þema en samt með tilbrigðum sem lýsa hughrifum tónskáldsins eftir að hafa séð ákveðnar myndir.
Festival Overture var samið af Dmitri Shostakovich árið 1954 þegar halda átti tónleika til að minnast þess að 37 ár voru liðin frá Októberbyltingunni. Viðeigandi þótti að fá einhvern til að semja nýtt verk fyrir þessa tónleika og var leitað til Shostakovich aðeins nokkrum dögum fyrir konsert . Hann tók verkið að sér og lauk því á þremur dögum. Margir hafa túlkað verkið á þann hátt að úr því megi lesa fögnuð yfir dauða Stalíns.
Fjórða verkið sem flutt verður er Capriccio italian en það verk skrifaði Tchaikovsky innblásinn eftir ferð sem hann fór til Rómar þar sem hann var viðstaddur karnival í borginni.
Hljómsveitina skipa á þessum tónleikum 82 hljóðfæraleikarar en það er stærsta sinfóníuhljómsveit sem til þessa hefur komið fram í Hofi. Þessir tónleikar verða sannarlega til að auka enn á fjölbreytileikan í verkefnavali Sinfóníuhljómsveitar Norðurlands á þessu fyrsta starfsári hennar í Hofi og áhugavert verður að fylgjast með því hvað sveitin tekur sér fyrir hendur á næsta starfsári.
Hjörleifur Örn Jónsson, slagverksleikari, og Ólafur Tryggvi Ólafsson, sprengjusérfræðingur hjá Björgunarsveitinni Súlum.
|
https://www.akureyri.is/is/frettir/starfslaun-listamanna-10
|
Starfslaun listamanna
Stjórn Akureyrarstofu hefur auglýst eftir umsóknum listamanna um starfslaun fyrir tímabilið 1. júní 2011 til 31. maí 2012 og rennur umsóknarfresturinn út í dag, 15. apríl. Starfslaunum verður úthlutað til eins listamanns og hlýtur viðkomandi sex mánaða laun.
Markmiðið með starfslaunum listamanna er að sá sem þau hlýtur geti helgað sig betur listsköpun sinni eða einstökum verkefnum á vettvangi hennar á tímabilinu. Einungis listamenn sem eiga lögheimili á Akureyri koma til greina. Umsækjendur skili, ásamt umsókn, upplýsingum um listferil sinn og greinargóðum upplýsingum um hvernig starfslaunatíminn skal notaður.
Umsóknum skal skilað í þjónustuanddyri Ráðhússins að Geislagötu 9. Nánari upplýsingar veitir Hulda Sif Hermannsdóttir verkefnisstjóri viðburða og menningarmála hjá Akureyrarstofu í netfanginu [email protected]. Umsóknarfrestur er til og með 15. apríl.
|
https://www.akureyri.is/is/frettir/grenndarstodvar-a-akureyri
|
Grenndarstöðvar á Akureyri
Miklar framfarir hafa orðið í flokkun sorps og sorphirðu á Akureyri síðasta árið, þar sem bæjarbúar flokka endurvinnsluefni á grenndarstöðvum. Slíkum stöðvum hefur verið komið fyrir á völdum stöðum í bænum og aðgengi að þeim verið bætt.
Kort af bænum sem sýnir staðsetningu grenndarstöðva.
Á grenndarstöðvum er að finna ílát fyrir ýmis endurvinnsluefni, svo sem bylgjupappa, sléttan pappa, hart plast og lint, minni málma, glerílát, rafhlöður og kertaafganga.
Unnið er að frekari framkvæmdum í kringum grenndarstöðvarnar þar sem smíðað verður gerði í kringum þær og upplýsingaskilti sett upp.
Bæjarbúar eru hvattir til að taka virkan þátt í bættri sorphirðu og stuðla þannig betur að hámörkun verðmæta endurvinnsluefna sem falla til. Ennfremur eru bæjarbúar hvattir til að kynna sér bækling sem gerður var um úrgangsmál og endurvinnslu á Akureyri. Bæklinginn má finna HÉR ásamt öðru ítarefni um sorphirðu í bænum.
|
https://www.akureyri.is/is/frettir/nyr-leikhopur-i-deiglunni
|
Nýr leikhópur í Deiglunni
Þann 21. apríl frumsýnir leikhópurinn Þykista leikritið ?Og svo var bankað? eftir Vilhjálm B. Bragason í Deiglunni á Akureyri. Bæði leikhópurinn og verkið eru ný af nálinni, en Þykista var stofnuð til að vera vettvangur fyrir síunga listamenn sem vilja koma sér og verkum sínum á framfæri. ?Og svo var bankað? er fyrsta verkefni Þykistu en það var samið sérstaklega fyrir hópinn. Leikstjóri er Gréta Kristín Ómarsdóttir og tónlistarstjóri er Þorvaldur Örn Davíðsson.
Verkið er uggvænlega existensíalískt harmgamandrama á mörkum hins óhugsandi og þó kann maður að spyrja sig. Spurning er, að hverju? Ekkert er Þykistu óviðkomandi, hvorki listform né viðfangsefni og kemur fjöldi listamanna á aldrinum 20-30 ára aðsýningunni.
Sem fyrr segir verður frumsýnt þann 21. apríl og sýnt fram yfir páska. Frekari upplýsingar um sýninguna, miðasölu og sýningartíma má nálgast á Facebook síðu hópsins.
|
https://www.akureyri.is/is/frettir/vel-heppnud-atvinnu-og-nyskopunarhelgi
|
Vel heppnuð Atvinnu- og nýsköpunarhelgi
Um helgina 15-17. apríl fór fram Atvinnu- og nýsköpunarhelgin á Akureyri. Forseti Íslands opnaði helgina á föstudegi þar sem yfir 70 manns komu og kynntu 27 viðskiptahugmyndir á föstudagskvöldi fyrir öllum þátttakendum á vinnuhelginni. Í kjölfarið gátu þátttakendur valið um hvaða viðskiptahugmyndir væru bestar og unnið að þeim hugmyndum sem fengu mestan hljómgrunn.
Í kjölfarið tók við 48 klukkustunda vinnusmiðja sem stýrt var af Innovit, nýsköpunar- og frumkvöðlasetri. Á vinnusmiðjunni áttu þátttakendur að koma sem mestu í framkvæmd og fengu leiðsögn frá fjölmörgum sérfræðingum á svæðinu sem unnu náið með þeim yfir vinnutímann.
Dómnefndin að störfum.
Veitt voru verðlaun samanlagt að upphæð einni milljón íslenskra króna.
Í heildina var veitt 1 milljón íslenskra króna í verðlaun. Af þeim fóru 800.000 krónur til þriggja efstu sætana, en 200.000 krónur fóru í aukaverðlaun sem deildust niður á þá sem afköstuðu mest yfir helgina, voru með bestu hugmyndina fyrir svæðið, voru með bestu kynninguna og sem áhorfendur í sal töldu vera bestu hugmyndina.
Hugmyndirnar sem hlutu verðlaun voru þessar:
Arctic Ocean World ? 1. sæti (400 þúsund)
Hugmyndin snýst um að stofna sjávardýragarð á Akureyri ólíkt því sem þekkist annars staðar. Áætlað er að yfir 100 þúsund ferðamenn geti gert sér ferð á safnið árlega ef allt gengur eftir.
Metan úr Héraði ? 2. sæti (250 þúsund), besta kynningin (50 þúsund), val fólksins (50 þúsund)
Markmiðið er að koma af stað Metanframleiðslu. Helgin fór að mestu leyti í innri uppbyggingu á fyrirtækinu og nauðsynlega útreikninga. Áætlað er að verkefnið geti skapað 30-50 störf á komandi árum ef áætlanir ganga eftir.
Stub Hygiene ? 3. sæti (150 þúsund)
Hugmyndin er að búa til fyrirtæki sem útbýr hreinsibúnað fyrir staurfótanotendur. Áætlað er að yfir 200.000 staurfótanotendur í Bandaríkjunum eingöngu glími við vandamál sem snýr að hreinsunum á staurfótum.
Upplifun, ævintýri innan seilingar (50 þúsund)
Fyrirtækið mun selja upplifunarpakka á internetinu fyrir fólk af öllum toga.
Cast Productions (50 þúsund)
Fyrirtækið sérhæfir sig í myndbandagerð fyrir stærri og smærri fyrirtæki. Ódýrar og góðar lausnir fyrir fyrirtæki sem mikil eftirspurn er eftir.
Sjálfstæðir atvinnurekendur á Akureyri vildu byggja upp vöxt á Akureyri og söfnuðu saman stuðningi frá meira en 20 fyrirtækjum og stofnunum til að leggja verkefninu lið. Innovit, Nýsköpunar og Frumkvöðlasetur aðstoðaði við skipulagningu og stýrði verkefnum helgarinnar en fjölmargir aðrir sérfræðingar, t.d. frá Stefnu Hugbúnaðarhúsi, Háskólanum á Akureyri, Atvinnuþróunarfélaginu, Akureyrarbæ og Nýsköpunarmiðstöð Íslands komu yfir helgina og aðstoðuðu þátttakendur við verkefnin.
Skipuleggjendur helgarinnar eru nú þegar farnir að undirbúa frekari Atvinnu- og nýsköpunarhelgar um allt land og hvetja þá sem hafa áhuga á að fá slíkar helgar á sitt svæði til að hafa samband:
Matthías Rögnvaldsson, Stefna Hugbúnaðarhús, 864 0083, [email protected]
Kristján Freyr Kristjánsson, Innovit, Nýsköpunar og frumkvöðlasetur, 690 1340, [email protected]
Myndir af viðburðinum má finna hér:
http://innovit.brandregard.com/downloads/aa7c6bea93964eeeba1b95b694c499e7074766b2
Myndband af viðburðinum má finna hér:
http://www.vimeo.com/22544755
Vefsíða viðburðarins:
www.ana.is
|
https://www.akureyri.is/is/frettir/urslit-a-akureyrarmoti-i-listhlaupi
|
Úrslit á Akureyrarmóti í listhlaupi
Um nýliðna helgi fór fram Akureyrarmót í Listhlaupi á skautum. Í lok móts var krýndur Akureyrarmeistari í Listhlaupi á skautum árið 2011. Í ár var það Hrafnhildur Ósk Birgisdóttir sem var hlutskörpust og var hún vel að sigrinum komin.
Önnur úrslit Akureyrarmótsins árið 2011 voru.
8 ára og yngri C:
1. Aldís Kara Bergsdóttir
2. Hildur Dagný Guðmundsdóttir
3. Kristín Halldórsdóttir
10. ára og yngri C:
1. Pálína Höskuldsdóttir
2. Birta Rós Hermannsdóttir
3. Eva Björg Halldórsdóttir
4. Thelma Karen Sveinsdóttir
12 ára og yngri C:
1. Harpa Lind Hjálmarsdóttir
2. Iðunn Árnadóttir
3. Odda Júlía Snorradóttir
4. Áslaug Björk Helgadóttir
Novice C:
1. Bergdís Lind Bjarnadóttir
2. Daníela Jóna Gísladóttir
3. Aldís Rún Ásmundsdóttir
Junior C:
1. Halldóra Hlíf
8. ára og yngri B:
1. Ásdís Arna Fen Bergsveinsdóttir
10. ára og yngri B:
Emilía Rós Ómarsdóttir
12. ára og yngri B:
1. Arney Líf Þórhallsdóttir
2. Hildur Emelía Svavarsdóttir
Novice B:
1. Birta Rún Jóhannsdóttir
2. Lóa Aðalheiður Kristínardóttir
3. Aldís Ösp Sigurjónsdóttir
4. Berghildur Þóra Hermannsdóttir
Senior B:
1. Ólöf Stefánsdóttir
8. ára og yngri A:
1. Marta María Jóhannsdóttir
12. ára og yngri A:
1. Sara Júlía Baldvinsdóttir
2. Elísabet Sævarsdóttir
3. Guðrún Brynjólfsdóttir
4. Hulda Dröfn Sveinbjörnsdóttir
Novice A:
1. Hrafnhildur Ósk Birgisdóttir
2. Urður Ylfa Arnarsdóttir
3. Hrafnhildur Lára Hildudóttir
|
https://www.akureyri.is/is/frettir/timi-nagladekkja-lidinn
|
Tími nagladekkja liðinn
Ef horft er til veðurútlits næstu daga má nokkuð ljóst vera að tími nagladekkja á Akureyri er nú liðinn. Samkvæmt reglugerð nr. 822/2004 má ekki nota neglda hjólbarða á tímabilinu frá og með 15. apríl til og með 31. október nema þess sé þörf vegna akstursaðstæðna. Þeir sem eiga yfir erfiða fjallvegi að fara fá einhvern aðlögunartíma en aðrir ökumenn er hvattir til að skipta yfir á sumardekk hið fyrsta.
|
https://www.akureyri.is/is/frettir/naegur-snjor-i-hlidarfjalli-1
|
Nægur snjór í Hlíðarfjalli
Síðasta helgi var góð í Hlíðarfjalli. Margt var um manninn sem renndi sér á skíðum í góðu færi en veður setti ofurlítið strik í reikninginn. Að sögn Guðmundar Karls Jónssonar, forstöðumanns skíðasvæðisins í Hlíðarfjalli, hefur veturinn yfir höfuð verið mjög góður og svipaður vetrinum 2008-2009 þegar slegið var nýtt met í aðsókn og opnunardögum.
Nægur snjór er í Fjallinu fyrir páskahelgina þegar fólk flykkist jafnan norður til að fara á skíði og snjórinn mun einnig duga vel fyrir Andrésar andar leikana sem haldnir verða eftir páska. Guðmundur Karl segir að nú séu í rauninni kjöraðstæður í Hlíðarfjalli, milt vorveður, gott skíðafæri og nægur snjór.
|
https://www.akureyri.is/is/frettir/atak-fyrir-namsmenn-og-atvinnuleitendur
|
Átak fyrir námsmenn og atvinnuleitendur
Ríkisstjórnin hefur samþykkt tillögu Guðbjarts Hannessonar velferðarráðherra um átak til að fjölga tímabundnum störfum fyrir námsmenn og atvinnuleitendur í sumar. Áætlað er að verja allt að 370 milljónum króna til verkefnisins. Vinnumálastofnun mun stýra átakinu sem efnt er til í samvinnu við stofnanir ríkisins og sveitarfélög.
Akureyrarbær er eitt þeirra sveitarfélaga sem tekur þátt í verkefninu og mun bjóða atvinnuleitendum og námsmönnum með lögheimili á Akureyri á aldrinum 18-25 ára að sækja um sumarstörf í 8 vikur. Nánari upplýsingar um störfin er að finna á vef Akureyrarbæjar þar sem sótt er um.
Í umsókn þarf að koma fram hver bótaréttur viðkomandi atvinnuleitanda er. Ef um námsmann í atvinnuleit ræðir gildir sú regla að hann sé skráður í nám í haust og sé því á milli missera eða skólastiga. Skila þarf inn skriflegri staðfestingu þess efnis.
Frekari upplýsingar um atvinnuátakið eru veittar hjá starfsmannaþjónustu Akureyrarbæjar í síma 460 1060.
|
https://www.akureyri.is/is/frettir/einvigid-hefst-i-kvold
|
Einvígið hefst í kvöld
Úrslitarimma Akureyrar og FH um Íslandsmeistaratitilinn í handbolta karla hefst í kvöld kl. 19.30 í Íþróttahöllinni á Akureyri. Vinna þarf þrjá leik til þess að landa titlinum og munu liðin skiptast á að leika á heimavelli.
Á heimasíðu Akureyri handboltafélags segir:
Þá er runninn upp fyrsti leikdagur í viðureign Akureyrar og FH um Íslandsmeistaratitilinn 2011. Leikurinn hefst klukkan 19.30 í Íþróttahöllinni og rétt að benda fólki á að koma tímanlega því reikna má með verulegum fjölda áhorfenda. Höllin verður opnuð klukkan 18.45 og hefst miðasalan þá við innganginn.
Ekki er vitað annað en að bæði lið stilli upp sínum sterkasta mannskap og eftirvænting leikmanna ekki minni en stuðningsmanna. Við bjóðum sérstaklega velkomna til leiks Akureyringana Ásbjörn Friðriksson og Baldvin Þorsteinsson sem hafa verið lykilmenn í FH liðinu í vetur. En FH liðið hefur verið gríðarlega öflugt á lokakafla N1 deildarinnar og ljóst að það þarf að hafa góðar gætur á öllum leikmönnum, ekki síst stórskyttunum Ólafi Guðmundssyni og Ólafi Gústafssyni.
Þetta eru tvímælalaust tvö bestu lið landsins þannig að það verður sannkölluð veisla í Íþróttahöllinni í kvöld sem enginn ætti að missa af.
Fyrir þá sem ekki eiga heimangengt er bent á að RÚV ætlar að sýna leikinn beint í sjónvarpinu og við hér á heimasíðunni verðum með beina textalýsingu frá leiknum.
|
https://www.akureyri.is/is/frettir/andres-ond-a-akureyri
|
Andrés Önd á Akureyri
Andrésar Andar leikarnir á skíðum voru settir á Ráðhústorgi í gærkvöldi. Um 630 krakkar á aldrinum 6-14 ára frá 18 skíðafélögum um allt land keppa á leikunum. Keppni í svigi, stórsvigi og skíðagöngu hófst í morgun en keppni lýkur á föstudaginn. Þetta er í 36. sinn sem Andrésar Andar leikarnir eru haldnir.
Þess má geta að sýnt verður frá keppni á leikunum í beinni útsendingu á N4 Sjónvarpi og á www.n4.is dagana 27.-29. apríl - að auki verður umfjöllun um leikana á N4 þessa daga kl. 18.15.
|
https://www.akureyri.is/is/frettir/sidubraut-lod-fyrir-dreifistod-tillaga-ad-deiliskipulagi-lokid
|
Síðubraut, lóð fyrir dreifistöð -?Tillaga að deiliskipulagi - Lokið
Bæjarstjórn Akureyrarkaupstaðar auglýsir hér með skv. 1. mgr. 41. gr. skipulagslaga nr. 123/2010 tillögu að deiliskipulagi.
Skipulagssvæðið afmarkast af landamörkum Hlíðarenda í vestri, Hlíðarfjallsvegi í suðri og Síðubraut í austri. Tillagan gerir ráð fyrir lóð, með aðkomu frá Síðubraut og byggingarreit fyrir dreifistöð raforku. Reiðstígur liggur vestast á skipulagssvæðinu og liggur undir Hlíðarfjallsveg í undirgöngum.
Tillöguuppdráttur ásamt greinargerð mun liggja frammi í þjónustuanddyri Akureyrarbæjar, Geislagötu 9, 1. hæð, frá 28. apríl til 9. júní 2011, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: www.akureyri.is undir: Stjórnkerfið / Skipulags- og byggingarmál / Auglýstar skipulagstillögur.
Síðubraut - tillaga að deiliskipulagi
Frestur til að gera athugasemdir við tillöguna rennur út kl. 16:00 fimmtudaginn 9. júní 2011 og skal athugasemdum skilað skriflega til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
28. apríl 2011
Skipulagsstjóri Akureyrarkaupstaðar
|
https://www.akureyri.is/is/frettir/breyting-a-adalskipulagi-akureyrar-2005-2018-nidurstada-baejarstjornar
|
Breyting á Aðalskipulagi Akureyrar 2005-2018, niðurstaða bæjarstjórnar
Bæjarstjórn Akureyrarkaupstaðar hefur þann 19. apríl 2011 samþykkt breytingu á Aðalskipulagi Akureyrar 2005-2018, vegna svæðis fyrir dreifistöð raforku við Síðubraut.
Breytingin felur í sér að skilgreint er iðnarðarsvæði við gatnamót Síðubrautar og Hlíðarfjallsvegar. Þar er gert ráð fyrir dreifistöð fyrir raforku. Þéttbýlismörkum er breytt svo svæðið falli innan þéttbýlis.
Breyting á Aðalskipulagi Akureyrar - uppdráttur og greinagerð
Breytingin telst óveruleg og hefur fengið meðferð skv. 2. mgr. 36. gr. skipulagslaga nr. 123/2010.
Þeir sem óska nánari upplýsinga um tillöguna og niðurstöðu bæjarstjórnar, geta snúið sér til skipulagsdeildar, 3. hæð í Ráðhúsi Akureyrar.
28. apríl 2011
Skipulagsstjóri Akureyrarkaupstaðar
|
https://www.akureyri.is/is/frettir/esb-ja-eda-nei
|
ESB - já eða nei?
Símenntunarmiðstöð Eyjafjarðar, SÍMEY, stendur fyrir fundarröð í maí fyrir þá sem hafa áhuga á að kynna sér kosti og galla aðildar Íslands að Evrópusambandinu og samningaferlið sem nú er í gangi vegna aðildarumsóknar Íslands. Aðalsamningamaður Íslands og fulltrúar úr samningahópum munu skýra frá ferlinu og kynna helstu málaflokka í viðræðum Íslands og ESB.
3. maí: Almennt um samningaferlið og verkefnin framundan
Stefán Haukur Jóhannesson, aðalsamningamaður Íslands í samningaviðræðum við ESB.
10. maí: Landbúnaðarmál
Harald Aspelund, varaformaður samningahóps um landbúnaðarmál.
17. maí: Sjávarútvegsmál
Martin Eyjólfsson, sviðsstjóri viðskiptasviðs utanríkisráðuneytisins og fulltrúi í aðalsamninganefnd.
24. maí: Byggða- og sveitastjórnarmál
Ragnheiður Elfa Þorsteinsdóttir, formaður samningahóps um byggða- og sveitastjórnamál.
31. maí: Gjaldmiðilsmál
Ólafur Sigurðsson, fulltrúi í samningahópi um gjaldmiðilsmál.
Fundirnir fara fram hjá SÍMEY Þórsstíg 4 á þriðjudögum frá kl. 17.30-19.00. Þeir eru öllum opnir og þátttakendum að kostnaðarlausu. Skráning fer fram í síma 460 5720 eða á www.simey.is.
|
https://www.akureyri.is/is/frettir/ferdu-til-randers
|
Ferðu til Randers?
Dagana 27. júní til 2. júlí 2011 verður haldið vinabæjamót í Randers í Danmörku. Til mótsins er boðið ungu fólki á aldrinum 16-20 ára, 15-17 fulltrúum frá hverju landi. Sérstaklega er leitað að fólki sem hefur tekið þátt í skapandi starfi og tómstundastarfi af einhverju tagi. Frestur til að skrá sig til leiks rennur út í dag.
Gist verður í ?tepee-tjaldbúðum? nálægt Randersfirði og í 1 km fjarlægð frá miðbæ Randers. Kostnaður er áætlaður kr. 30.000 fyrir ferðir til og frá Akureyri. Þátttakendur greiða sjálfir fyrir mat á leiðinni en öll þátttaka í mótinu, þar með talinn matur og gisting er þátttakendum að kostnaðarlausu.
Áhugasamt ungt fólk skráir sig með því að senda tölvupóst á netfangið [email protected].
Skráningarfrestur rennur út fimmtudaginn 28. apríl nk.
|
https://www.akureyri.is/is/frettir/dansad-i-dag
|
Dansað í dag
Alþjóðlegi dansdagurinn er í dag og verður haldinn hátíðlegur á Akureyri eins og víðar. Dagskráin hefst kl. 17.00 með því að áhugafólk um dans marserar frá kirkjutröppunum fyrir neðan Akureyrarkirkju í gegnum miðbæinn og að Hofi. Þar verða sýnd atriði frá dansskólum og danshópum á Akureyri og í nágrenni.
Dagskránni lýkur síðan á því að allir sem lært hafa dans dansdagsins sýna hann saman.
Dans dansdagsins.
|
https://www.akureyri.is/is/frettir/framurskarandi-skolastarf
|
Framúrskarandi skólastarf
Samkvæmt skólastefnu Akureyrarbæjar skal árlega veita þeim einstaklingum eða stofnunum sem skarað hafa fram úr í skólastarfi viðurkenningar. Markmiðið er að vekja sérstaka athygli á því sem vel er gert og hvetja þá sem fyrir valinu verða til þess að halda áfram því góða starfi sem þeir eru að vinna og jafnvel gera enn betur. Viðurkenning er einnig staðfesting á að viðkomandi skóli/kennari/nemandi er fyrirmynd annarra á því sviði sem viðurkenning nær til.
Foreldrar, nemendur, kennarar, skólar og bæjarstofnanir geta tilnefnt verkefni í skóla til viðurkenningar. Tilnefna má nýbreytniverkefni um hvaðeina í skólastarfi sem unnið hefur verið að á yfirstandandi skólaári, nemendavinnu, vinnu hópa eða einstaklinga, upplýsingamiðlun (s.s. heimasíður og fréttabréf), stefnumótun og skipulag, starf eins kennara eða samvinnu þeirra, verkefni í almennri kennslu, sérgreinum eða sérkennslu, framlag annars starfsfólks skólans, forvarnarstarf, félagsstarf eða foreldrasamstarf.
Skólar setja sér reglur um það hvaða nemendur þeir tilnefna til viðurkenninga og senda til valnefndar. Tilnefningar eru óháðar aldri. Viðurkenningu má veita fyrir góðan námsárangur, góðar framfarir í námi, virkni í félagsstarfi, að vera jákvæð fyrirmynd, sýna frumkvæði eða leiðtogahæfileika, frábæra frammistöðu í íþróttum eða listum, listsköpun eða tjáningu í skólastarfi, félagslega færni, samskiptahæfni og framlag til að bæta eða auðga bekkjaranda/skólaanda, nýsköpun og/eða hönnun.
Tilnefningar skulu berist rafrænt fyrir 9. maí ár hvert. Viðurkenningar verði afhentar í lok skólaársins og verður tímasetning auglýst í maí ár hvert. Valnefnd verður skipuð einum fulltrúa úr skólanefnd, einu foreldri sem tilnefnt er af Samtaka og foreldrum leikskólabarna og einum fulltrúa frá Skólaþróunarsviði HA. Fræðslustjóri er starfsmaður valnefndar.
Hægt er að leggja inn tilnefningu á vefsíðu skóladeildar.
|
https://www.akureyri.is/is/frettir/rett-skal-vera-rett
|
Rétt skal vera rétt
Eiríkur Björn Björgvinsson, bæjarstjóri á Akureyri, skrifar grein í Fréttablaðið í gær þar sem hann svarar ávirðingum sem beint er gegn Akureyrarbæ vegna útboðsmála. Við hæfi er að birta greinina hér:
Rétt skal vera rétt
Vegna fréttar á bls. 2 í Fréttablaðinu 26. apríl sl. um tilboð í uppsteypu og utanhússfrágang Naustaskóla, 2. áfanga, finn ég mig knúinn til að koma eftirfarandi á framfæri.
Við meðferð útboðsmála hjá sveitarfélögum og ríkinu er viðtekinn háttur að yfirfara gaumgæfilega hagstæðustu tilboð til að ganga úr skugga um að allir útreikningar standist. Í lýsingu útboða kemur skýrt fram að ef skekkjur finnast í tilboðsskrá skal gera viðeigandi leiðréttingar á niðurstöðutölum tilboðs. Í öllum tilvikum, hvort sem um hækkun eða lækkun er að ræða, ber að benda á viðkomandi reikningsskekkju og taka tillit til hennar.
Í útboðslýsingum er ennfremur gerð krafa um að bjóðendur skili ársreikningum síðustu tveggja ára, árituðum af endurskoðanda, og að bjóðendur séu ekki í vanskilum með opinber gjöld eða lífeyrissjóðsgjöld starfsmanna sinna. Skilyrði um fjárhagsstöðu bjóðenda eru sett fram til að tryggja fjárhagslega hagsmuni verksins, að verktaki sem samið er við hafi fjárhagslega burði til að klára verkið og til að gæta jafnræðis meðal bjóðenda.
Við yfirferð útboða vegna framkvæmda við Naustaskóla á Akureyri, 2. áfanga, kom í ljós skekkja í tilboði SS Byggis ehf. sem lækkaði tilboðsfjárhæð um tæpar 84 milljónir króna og gerði það að næstlægsta tilboði. Einnig varð ljóst að bjóðandinn Hamarsfell ehf./Adakris UAB, sem átti lægsta tilboð í verkið, uppfyllti ekki ofangreind skilyrði um skil á ársreikningum og opinberum gjöldum.
Af þessum ástæðum var einboðið að taka næstlægsta tilboði.
Af sömu ástæðum er fráleitt að halda því fram að verið sé að hygla heimamönnum með einhverjum hætti.
Vísa má til fjölmargra dæma um að stórir verktakar annars staðar af landinu hafi, að undangengnu útboði, fengið umfangsmikil verkefni í byggingariðnaði á Akureyri. Má í því sambandi benda á hlut verktakans Ístaks hf. við byggingu Menningarhússins Hofs.
Lögbannsbeiðni Hamarsfells ehf./Adakris UAB gegn Fasteignum Akureyrarbæjar vegna málsins hefur verið vísað frá.
|
https://www.akureyri.is/is/frettir/samherji-kaupir-rekstur-brims-a-akureyri
|
Samherji kaupir rekstur Brims á Akureyri
Um helgina var gengið frá samningi milli Brims og dótturfélags Samherja um kaup á eignum Brims á Akureyri. Félagið fær nafnið Útgerðarfélag Akureyringa. Samningurinn er gerður með fyrirvara um samþykki Samkeppniseftirlitsins.
Um er að ræða fiskvinnslu á Akureyri og Laugum ásamt vélum og tækjum, ísfisktogarana Sólbak EA 1 og Mars RE 205, sem áður hét Árbakur; veiðiheimildir í þorski, ýsu, steinbít og skarkola, samtals 5.900 þorskígildistonn. Samanlagðar veiðiheimildir Samherja og ÚA eru talsvert undir leyfilegu hámarki í einstökum tegundum og í heild samkvæmt núgildandi lögum um stjórn fiskveiða.
Starfsmenn Brims á Akureyri og á Laugum eru um 150. Haldinn verður fundur með starfsmönnum á morgun mánudag, til að kynna þeim þessar breytingar.
Kaupverðið er 14.500 milljónir króna. Samherji leggur fram eigið fé til kaupanna að fjárhæð 3.600 milljónir, sem að hluta er fjármagnað með sölu erlendra eigna. Landsbankinn fjármagnar 10.900 milljónir og verður viðskiptabanki nýs félags. Bankinn vill með þessu skapa forsendur fyrir áframhaldandi rekstri fiskvinnslu á Akureyri.
Sjá nánar á heimasíðu Samherja.
|
https://www.akureyri.is/is/frettir/starfsnam-meistaranema-vid-lagadeild-ha
|
Starfsnám meistaranema við lagadeild HA
Lagadeild Háskólans á Akureyri og Akureyrarbær hafa gert með sér starfsnámssamning sem gildir fyrir skólaárin 2010-2011 og 2011-2012. Með samningnum samþykkir Akureyrarbær að bjóða starfsnám fyrir nemendur í meistaranámi við lagadeild Háskólans á Akureyri. Starfsnám er veitt einum nemanda í senn í þrjár vikur.
Samningurinn var kynntur í Ráðhúsinu á Akureyri á föstudag og þar voru einnig kynntir sambærilegir samningar sem sýslumannsembættið á Akureyri og Héraðsdómur Norðurlands hafa gert við lagadeildina.
Starfsnámið skal fela í sér vinnu að lögfræðilegum verkefnum sem sannarlega eru til þess fallin að auka þekkingu nemandans í lögfræði og hæfni hans til að vinna að úrlausn lögfræðilegra verkefna.
Samningarnir voru kynntir á föstudag. Frá vinstri: Eiríkur Björn Björgvinsson, bæjarstjóri, Ólafur Ólafsson, dómstjóri, Sigurður Kristinsson, forseti hug- og félagsvísindasviðs HA, Inga Þöll Þórgnýsdóttir, bæjarlögmaður, Svanhildur Ýr Sigþórsdóttir, fulltrúi nemenda, og Björn Jósep Arnviðarson, sýslumaður.
|
https://www.akureyri.is/is/frettir/icelandair-styrkir-flugsafn-islands
|
Icelandair styrkir Flugsafn Íslands
Icelandair verður aðalstyrktaraðili Flugsafns Íslands á Akureyri næstu þrjú árin en samkomulag þess efnis var undirritað á föstudag. Arngrímur Jóhannsson, formaður stjórnar safnsins, sagði við undirritunina að samningurinn væri mikil lyftistöng fyrir safnið. Hann tryggði rekstur þess næstu árin og gæfi færi á lifandi og öflugu sýningarstarfi þess, að því er segir í tilkynningu.
Björgólfur Jóhannsson, forstjóri Icelandair Group, sagði sögu flugsins stóran þátt í sögu þjóðarinnar og mikilvægt að halda vel utan um hana. Icelandair hefði þar hlutverki að gegna, enda hefði starfsemi félagsins og forvera þess undanfarin 74 ár ætið verið helsta undirstaða flugsins á Íslandi.
Frétt af mbl.is.
Frá undirritun samningsins á föstudag. Talið frá vinstri: Birkir Hólm Guðnason, framkvæmdastjóri Icelandair, Björgólfur Jóhannsson, forstjóri Icelandair Group, Arngrímur Jóhannsson, formaður stjórnar Flugsafns Íslands og Gestur Einar Jónasson, framkvæmdastjóri safnsins. Mynd: Ragnar Hólm.
|
https://www.akureyri.is/is/frettir/akureyri-intercultural-centre
|
Akureyri Intercultural Centre
Alþjóðastofa Akureyrarbæjar er nú til húsa á 1. hæð Ráðhússins á Akureyri. Zane Brikovska er starfsmaður þar og sendir útlendingum sem búa í bænum kveðju sína.
Akureyri Intercultural Centre is located at Akureyri's Town Hall in Geislagata 9. Mrs. Zane Brikovska works there and sends her greetings to foreigners living in Akureyri.
?Kveðja frá Alþjóðastofu Akureyrarbæjar!
Zane Brikovska heiti ég og hef búið ásamt fjölskyldu minni á Akureyri í rúm sjö ár. Ég er mjög hrifin af Akureyri. Bærinn er barnvænn og tekur vel á móti fólki.
Meira en 450 útlendingar frá 52 löndum búa á Akureyri í dag. Ég byrjaði að starfa hjá Alþjóðastofu Akureyrarbæjar í febrúar 2011 til þess að hjálpa til við að byggja upp þjónustu fyrir fólk af erlendum uppruna sem býr á Akureyri. Ég vil gjarna veita aðstoð við að sinna þörfum ykkar og vera opin fyrir nýjum hugmyndum og samstarfi við ykkur.
Verið alltaf velkomin!
Greetings from the Akureyri Intercultural Centre!
I'm Zane Brikovska and I have been working and living with my family in Akureyri for the last six years. I love this city. I find Akureyri welcoming and a child friendly city.
Today there are more than 450 foreigners living in Akureyri from 52 different places in the world. I started working at the Intercultural Centre of Akureyri in February 2011 because I want to help building up a service place for foreigners living in the town. My wish is to be helpful in your needs, open for your ideas and co-operative in our every day work. You are welcome to pass by!"
Office hours:
Monday 8:00-10:00
Tuesday 12:00-16:00
Wednesday 8:00-16:00
Thursdays 8:00-16:00 (a polish-speaking counselor)
Friday 12:00-16:00
Phone: +354 460-1095
e-mail: [email protected]
web: http://www.akureyri.is/english/aic/
|
https://www.akureyri.is/is/frettir/sidasta-syning-i-kvold
|
Síðasta sýning í kvöld
Leikfélag Menntaskólans á Akureyri hefur undanfarið sýnt í samstarfi við Leikfélag Akureyrar bráðfyndinn söngleik í lit og með íslensku tali um 17 ára Akureyring. Síðasta sýningin verður í kvöld kl. 20.00 og er þar um að ræða styrktarsýningu þar sem allur aðgangseyrir rennur óskiptur til Barnadeildar FSA.
Miðaverð er 2.500 krónur en skólafólk fær 500 króna afslátt gegn framvísun skólaskírteinis.
Miðasala og nánari upplýsingar á heimasíðu Leikfélags Akureyrar.
|
https://www.akureyri.is/is/frettir/isold-rokkar
|
Ísold rokkar
Sunnudaginn 8. maí nk. heldur Kammerkórinn Ísold rokktónleika í Menningarhúsinu Hofi á Akureyri. Kórinn er skipaður 30 ungum konum og á efnisskránni eru m.a. lög sem þekkt eru í flutningi Bítlanna, The Beach Boys, Muse, Duke Ellington, Black eyed peas, Eivör og margra annarra frábærra tónlistarmanna.
Kórinn mun syngja djass, rokk, ballöður, rapp, spuna, þjóðlög og í raun hinar ólíklegustu tónlistarstefnur. Daníel Þorsteinsson hefur gert framúrskarandi góðar útsetningar fyrir þetta tilefni. Hljómsveitina skipa Daníel Þorsteinsson píanóleikari, Matti Saarinen gítarleikari, Stefán Ingólfsson bassaleikari og Hjörleifur Örn Jónsson slagverksleikari. Ísold hefur fengið frábæra hljóð- og ljósamenn til að upplifunin af tónleikunum verði sem mest. Þessir tónleikar verða svo sannarlega ekki líkir venjulegum kórtónleikum.
Ísold hefur vakið mikla athygli undanfarin misseri fyrir afar vandaðan söng og heillandi framkomu. Stjórnandi kórsins er Eyþór Ingi Jónsson. Tónleikarnir eru hluti af Kirkulistaviku í Akureyrarkirkju 2011.
Miðaverð er aðeins 1.500 kr. og frítt er fyrir 16 ára og yngri.
Forsala fer fram í Hofi. Miðasalan er opin alla virka daga kl. 13-19.
|
https://www.akureyri.is/is/frettir/eyfirski-safnadagurinn-4
|
Eyfirski safnadagurinn
Hvorki fleiri né færri en 18 söfn og sýningar við Eyjafjörð opna dyr sínar fyrir gestum og gangandi laugardaginn 7. maí frá kl. 11-17. Tilefnið er Eyfirski safnadagurinn sem nú er haldinn í fimmta sinn og er að þessu sinni tileinkaður börnum. Söngvar, sýningar, leikir, listasmiðja, leikföng, dúkkur, dúkkulísur, flugvélar, fuglar, þorskhausar, hákarl, ratleikir og gamaldags bú er meðal þess sem gestir safnanna, stórir og smáir heyra, upplifa, taka þátt í og njóta á Eyfirska safnadeginum. Markmiðið er að vekja athygli á fjölda fróðlegra og forvitnilegra safna sem eru við Eyjafjörð.
Enginn aðgangseyrir er að söfnunum á Eyfirska safnadeginum og eftirfarandi söfn verða opin frá kl. 11-17: Amtsbókasafnið, Davíðshús, Flugsafn Íslands, Iðnaðarsafnið, Leikfangasýning Friðbjarnarhúsi, sýning í Gallerý Boxi Listagili, Minjasafnið, Nonnahús, Byggðasafnið Hvoll á Dalvík, Gamli bærinn Laufás, Holt ? hús Öldu Halldórsdóttur í Hrísey, Hús Hákarla-Jörundar í Hrísey, Náttúrugripasafn Ólafsfjarðar, Safnasafnið á Svalbarðsströnd, Síldarminjasafn Íslands á Siglufirði, Smámunasafn Sverris Hermannssonar í Eyjafjarðarsveit, Útgerðarminjasafnið á Grenivík og Þjóðlagasetrið á Siglufirði.
Rútuferðir verða á söfnin við Eyjafjörð. Safnarúta 1 fer frá Akureyri kl. 10 með viðkomu á Byggðasafninu Hvoli á Dalvík, Náttúrgripasafni Ólafsfjarðar, Síldarminjasafni Íslands og Þjóðlagasetri séra Bjarna Þorsteinssonar. Safnarúta 2 fer frá Akureyri kl. 12.30 í Útgerðarminjasafnið á Grenivík og Gamla bæinn Laufás.
Áhugasömum er bent á vefsíðuna www.sofn.is þar sem finna má nánari upplýsingar um það sem um er að vera þennan dag og brottfararstað safnarútanna tveggja. Menningarráð Eyþings styrkir Eyfirska safnadaginn.
Birnir Vagn Finnson, Borgný Finnsdóttir og Hólmfríður Sigurðardóttir á Minjasafninu á Akureyri.
Ljósmyndari: Hörður Geirsson.
|
https://www.akureyri.is/is/frettir/sendiherra-noregs-a-akureyri
|
Sendiherra Noregs á Akureyri
Sendiherra Noregs Dag Wernø Holter er nú í heimsókn á Akureyri en hann tók við sem sendiherra í september á liðnu ári. Sendiherrann segir það mikilvægt fyrir hann að ferðast um landið heimsækja sem flesta staði og kynnast þannig landi og þjóð.
Málefni norðurslóða eru mikilvæg Íslandi og Noregi og því hefur verið ánægjulegt fyrir sendiherrann að heimsækja Akureyri og kynnast sérstaklega betur starfi stofnana sem rannsaka og fjalla um þessi málefni, eins og Stofnun Vilhjálms Stefánssonar og skrifstofu CAFF á Borgum. Hann átti einnig fund með Eiríki Birni Björgvinssyni, bæjarstjóra, og Geir Aðalsteinssyni, forseta bæjarstjórnar, og fannst m.a. fróðlegt að heyra um viðhorf forvígismanna Akureyrarbæjar til norðurslóðamála, sem stærsta bæjarfélagsins á Íslandi utan höfuðborgarsvæðisins.
Dag Wernø Holter skoðað Menningarhúsið Hof undir leiðsögn Freyju Daggar Frímannsdóttur, verkefnastjóra, og fannst mikið til koma. Sendiherrann sagði menningarsamstarf þjóðanna mikilvægt og vonaðist til að tækifæri gæfust til að koma á sameiginlegum viðburðum til að styrkja enn frekar þessi tengsl hér á Akureyri og Norðurlandi.
Norski sendiherrann ásamt Freyju Dögg Frímannsdóttur og norska konsúlnum á Akureyri, Ólafi Jónssyni.
|
https://www.akureyri.is/is/frettir/tokum-vel-a-moti-sumrinu-4
|
Tökum vel á móti sumrinu
Akureyrarbær hvetur bæjarbúa til að taka höndum saman við að hreinsa til í bænum eftir veturinn og taka á móti sumrinu með brosi á vör. Starfsmenn Akureyrarbæjar munu ekki fjarlægja garðaúrgang frá lóðarmörkum en gámar verða í hverfum bæjarins frá 6.-16. maí. Gámarnir verða á eftirtöldum stöðum:
Kaupangi
Hagkaup
Hrísalundi
Bónus við Kjarnagötu
Aðalstræti sunnan Duggufjöru
Bugðusíðu við leiksvæði
Verslunarmiðstöðina Sunnuhlíð
Einnig er tekið við garðaúrgangi á gámasvæði við Réttarhvamm og á athafnasvæði Flokkunar við Ægisnes. Í samvinnu við hestamenn verða gámar fyrir rusl í hesthúsahverfum bæjarins frá 6.-16. maí.
Hvatning til dáða
Akureyrarbær hefur stundum fengið sæmdarheitið ?fegursti bær landsins? en til þess að hann verðskuldi það þurfa allir að leggjast á eitt og taka til í sínum ranni. Það er samfélagsleg skylda okkar sem í þessum bæ búum að ganga vel um og koma í veg fyrir sóðaskap sem hlýst af uppsöfnuðu rusli.
Með því að hreinsa rusl, snyrta tré og runna í garðinum okkar hvetjum við aðra til að taka til hendinni. Stígum skrefinu lengra og tínum rusl utan lóðarmarka okkar, við næsta göngustíg og/eða á nálægu útivistarsvæði. Hreinsunardagur í götunni eða í hverfinu býður upp á skemmtilega samveru. Notum hugmyndaflugið og gerum tiltektina að skemmtilegu verkefni.
Opnunartímar gámasvæðis við Réttarhvamm
Yfir vetrartímann (16. ágúst til 15. maí):
Mánudaga til föstudaga kl. 13.00-18.00.
Laugardaga og sunnudaga kl. 13.00-17.00.
Opið á sumrin (16. maí til 15. ágúst):
Mánudaga til föstudaga kl. 13.00-20.00.
Laugardaga og sunnudaga kl. 13.00-17.00.
Framkvæmdadeild Akureyrarbæjar
Forstöðumaður umhverfismála
|
https://www.akureyri.is/is/frettir/kristin-gunnlaugs-i-listasafninu
|
Kristín Gunnlaugs?í Listasafninu
Laugardaginn 7. maí kl. 15.00 verður opnuð í Listasafninu á Akureyri yfirlitssýning á verkum Kristínar Gunnlaugsdóttur. Undanfarið hefur Kristín leitað nýrra leiða til að opna myndheim sinn og í myndlist hennar hafa orðið róttækar breytingar. Hún hefur lagt olíumálverkið á hilluna, í bili að minnsta kosti, og snúið sér að útsaum á striga.
Kristín útskrifaðist frá Myndlista- og handíðaskóla Íslands árið 1987 og fór þá beint í framhaldsnám til Ítalíu. Þar lærði hún m.a. íkonagerð í klaustri í Róm og stundaði nám í Ríkisakademíunni í Flórens árin 1988-1993. Kristín hefur síðustu 15 árin haldið margar einkasýningar og tekið þátt í mörgum sýningum, hér heima og erlendis. Hún hefur hlotið ýmsa styrki og viðurkenningar og nokkrum sinnum hlotið listamannalaun frá Menntamálaráðuneytinu, síðast árið 2009. Hún hefur var bæjarlistamaður Akureyrar 1996-1997 og einnig bæjarlistamaður Seltjarnarness 2008.
Verk Kristínar er að finna í eigu helstu listasafna landsins, opinberra stofnana, kirkna (m.a. altaristöflur) og fjölda einstaklinga. Verk hennar hafa gegnum tíðina aðallega verið stór málverk á striga, eggtemperur á tré, íkonar og teikningar. Námsárin voru lituð af áherslum samtímalistar og minimalisminn var allsráðandi. Sunnar í álfunni kynntist Kristín ólíkum stefnum og hugmyndaheimur miðevrópskrar miðaldahefðar varð sá skóli sem hafði einna mest mótunaráhrif á hana. Djúpstæður áhugi á dýpt vitundarinnar hefur verið undirliggjandi tónn í verkum hennar, aðskilnaður mannsins við Guð, einsemd hans og leit.
Kristín fæddist á Akureyri árið 1963 en býr nú og starfar á Seltjarnanesi.
Heimasíða Listasafnsins á Akureyri.
|
https://www.akureyri.is/is/frettir/handverkssyning-i-hlid-6
|
Handverkssýning í Hlíð
Á sunnudag og mánudag verður haldin handverkssýning í Hlíð. Öllum er boðið að koma og skoða fallegt handverk, kynna sér þá aðstöðu sem heimilisfólk hefur í félagsstarfi og dagþjónustu og jafnvel leggja sitt af mörkum við að mála nýtt málverk í Hlíð. Einnig verður opið lítið söluhorn þar sem ýmislegt fallegt verður á boðstólum.
Glæsilegt kaffihlaðborð verður á sunnudeginum frá kl. 14.00 og kostar 1.000 kr. að gæða sér á kræsingunum en því miður er enginn posi á staðnum.
Handverkssýningin verður opinn frá kl. 13-17 á sunnudag og 13-16 á mánudag.
|
https://www.akureyri.is/is/frettir/a-ferd-um-akureyri
|
Á ferð um Akureyri
Bæjar- og sveitarstjórnarmenn í Eyþingi (sambandi sveitarfélaga í Eyjafirði og Þingeyjarsýslum) hittust í Menningarhúsinu Hofi nú síðdegis og héldu þaðan í skoðunarferð um bæinn. Tilgangur fararinnar er fyrst og fremst að fólkið kynnist betur persónulega og eigi um leið saman fræðandi og skemmtilegan dagpart.
Myndirnar að neðan voru teknar þegar haldið var af stað úr Hofi.
|
https://www.akureyri.is/is/frettir/list-an-landamaera-2
|
List án landamæra
Í dag, laugardaginn 7. maí, verður opnunarhátíð Listar án landamæra 2011 á Norðurlandi kl. 14 í Ketilhúsinu á Akureyri. Þar mun Eiríkur Björn Björgvinsson bæjarstjóri setja hátíðina. Leikhópur Fjölmenntar sýnir ?Apóllóníu? leikgerð eftir færeyskri sögu Edwards Fuglö, í þýðingu Úlfs Hjörvars en Saga Jónsdóttir leikstýrir. Tónlistarhópur Fjölmenntar mun undir stjórn tónlistarkonunnar Láru Sóleyjar Jóhannsdóttur í samvinnu við atvinnutónlistarfólk og nemendur úr Tónlistarskólanum á Akureyri flytja þekkt íslensk dægurlög og þjóðlög, flutt verða ljóð og opnuð sýning á verkum meðlima úr Geðlist og nemenda við starfsbraut Verkmenntaskólans á Akureyri.
Að dagskrá lokinni býður Þroskahjálp upp á kaffi og vöfflur í tilefni dagsins.
Viðburðir á List án landamæra á Norðurlandi hófust fimmtudaginn 5. maí með vormarkaði Hæfingastöðvarinnar og stendur hann einnig yfir föstudaginn 6. maí.
Í gær var skógarvörðurinn ?Einar? vígður í Kjarnaskógi og eiga félagar úr Geðlist heiðurinn að honum en sá ágæti hópur gerði einnig safnvörðinn sem stendur við Safnasafnið. Í Pennanum-Eymundsson var Geðveggurinn opnaður, listaverk Ragnheiðar Örnu og er honum ætlað að vekja umræðu um geðheilbrigðismál.
List án landamæra á Norðurlandi stendur til 15. maí.
Nánari upplýsingar um dagskrá Listar án landamæra eru að finna á slóðinni www.listanlandamaera.blog.is.
|
https://www.akureyri.is/is/frettir/danirnir-koma
|
Danirnir koma
Danirnir koma er yfirskrift tónleika sem haldnir verða í Hofi laugardaginn 14. maí kl. 16.00 og í Langholtskirkju í Reykjavík sunnudaginn 15. maí kl. 18.00. Þetta eru samstarfstónleikar Sinfóníuhljómsveitar Norðurlands og Tónlistarskólans á Akureyri. Á þessum tónleikum koma til liðs við SN og TA hljómsveitir frá tveim tónlistarskólum í Danmörku, 45 manna hópur, og einnig syngur Karlakór Akureyrar-Geysir með á tónleikunum. Einleikari á fiðlu er Bård Monsen og stjórnandi er Guðmundur Óli Gunnarsson.
Á efnisskrá tónleikanna er Finlandia eftir Jean Sibelius, Svíta op. 10 fyrir fiðlu og hljómsveit eftir Christian Sinding og Sinfónía nr. 2 eftir Johannes Brahms.
Sinfóníuhljómsveit Norðurlands og Tónlistarskólinn á Akureyri hafa frá því að SN var stofnuð haustið 1993 átt afar farsælt samstarf en hljómsveitin hefur alltaf að stærstum hluta byggt starf sitt á hljóðfæraleikurum sem koma úr röðum kennara TA.
Einn mikilvægur þáttur í starfi SN er að gefa ungu fólki tækifæri til að spila í sinfóníuhljómsveit. Að þessu sinni eru það nemendur úr strengjasveitum tónlistarskólans sem taka þátt í tónleikunum, auk nokkurra blásara- og slagverksnemenda.
Á þessum tónleikum koma til samstarfs við SN og TA hljómsveitir frá tveim tónlistarskólum í Danmörku, nánar tiltekið frá Hvidövre og Albertslund. Heimsókn þeirra til Íslands hefur verið í undirbúningi frá því sl. haust og þessir tónleikar afrakstur samstarfsins.
Á tónleikunum í Hofi mun Karlakór Akureyrar-Geysir syngja með í Finlandiu eftir Jean Sibelius sem hann samdi árið 1889 þegar Rússar réðu yfir Finnlandi. Sibelius sem var mikill föðurlandsvinur hafði tekið að sér að semja tónlist við uppfærslu á atriðum úr sögu Finnlands í leikhúsi einu í Helsinki. Uppfærslan var jafnframt dulinn áróður fyrir frjálsu Finnlandi og tónverkið kallaði Sibelius þá Finnland vaknar. Þetta er án nokkurs vafa einn þekktasti lofsöngur til frelsisins sem um getur.
Einleikarinn Bård Monsen er norskur fiðluleikari, 32 ára gamall. Hann mun flytja á tónleikunum Svítu op. fyrir 10 fiðlu og hljómsveit eftir Christian Sinding fyrir, en hann var eitt þekktasta tónskáld Norðmanna á fyrri hluta 20. aldar að Grieg undanskildum. Svítan op. 10 er meðal kunnustu verka Sindings og er samin seint á 19. öld. Þetta er eiginlega fiðlukonsert með fiðluna í algeru aðalhlutverki.
Bård Monsen var aðeins fimm ára þegar hann hóf fiðlunám hjá Øivind Lund og sýndi strax á unga aldri mikla hæfileika. Í dag er hann virkur kammermúsíkspilari og hefur tekið þátt í fjölda tónlistarhátíða í Noregi Einnig hefur hann farið í tónleikaferðalög til Evrópu, Bandaríkjanna, Suður-Ameríku og Asíu. Hann hefur spilað með þekktu tónlistarfólki víðs vegar um heiminn og má þar nefna Henning Kraggerud en með honum gaf hann nýlega út geisladisk með verkum eftir Eugene Ysaye sem var tilnefndur til norsku tónlistarverðlaunanna.
Tónleikunum lýkur á Sinfóníu nr. 2 eftir Johannes Brahms en þessa sinfóníu samdi hann þegar hann dvaldi í sumarfríi í austurríska bænum Pörtsdach. Hann var í góðu formi á þessum tíma og líkaði vel í Pörtsdach þar sem hann sagði svo mikið vera af laglínum á sveimi að hann þyrfti að gæta sín á því að stíga ekki á þær. Sinfónían er líka glaðlegri en aðrar sinfóníur hans þó Brahms segði sjálfur að hún væri svo sorgleg að hljóðfæraleikararnir þyrftu helst að spila hana með sorgarband á hendi, hvað svo sem hann meinti nú með því.
Stjórnandi á tónleikunum er Guðmundur Óli Gunnarsson en hann hefur verið a aðalhljómsveitarstjóri Sinfóníuhljómsveitar Norðurlands frá stofnun hennar og starfar einnig við Tónlistarskólann á Akureyri þar sem hann m.a. stjórnar strengjasveit skólans.
|
https://www.akureyri.is/is/frettir/vorsyning-myndlistaskolans-6
|
Vorsýning Myndlistaskólans
Um helgina verður vegleg sýning á verkum nemenda Myndlistaskólans á Akureyri. Sýnd verða verk nemenda fornámsdeildar, listhönnunar- og fagurlistadeildar. Þar gefur að líta sýnishorn af því helsta sem nemendur hafa verið að fást við í myndlist og hönnun á þessu skólaári.
Alls stunduðu sextíu nemendur nám í dagdeildum skólans og af þeim munu tuttugu og þrír brautskrást frá skólanum að þessu sinni.
Einnig verða sýnd verk eftir nemendur sem voru á barnanámskeiðum á vorönn. Allir eru hjartanlega velkomnir í Myndlistaskólann á Akureyri sýningardagana. Opið frá kl. 14 til 18 laugardag og sunnudag. Sýningarstaður: Kaupvangsstræti 16.
Í menningarhúsinu Hofi verða sýnd ljósmyndaverk útskriftarnema í Fagurlistadeild.
http://www.myndak.is/
http://www.facebook.com/myndak
|
https://www.akureyri.is/is/frettir/eythor-ingi-baejarlistamadur
|
Eyþór Ingi bæjarlistamaður
Vorkoma Akureyrarstofu fór fram í sólskinsveðri í Ketilhúsinu í dag. Þar voru tilkynntar ákvarðanir stjórnar Akureyrarstofu um heiðursviðurkenningar Menningarsjóðs, viðurkenningar Húsverndarsjóðs, viðurkenningu fyrir byggingalist, athafna- og nýsköpunarviðurkenningu Akureyrar og síðast en ekki síst var tilkynnt hver hlýtur starfslaun listamanna 2011-2012.
Hátt á annan tug umsókna bárust um starfslaun listamanna og var það niðurstaða stjórnar Akureyrarstofu að þau skyldi hljóta Eyþór Ingi Jónsson organisti. Eyþór Ingi hefur síðustu átta ár helgað sig nær algjörlega uppbyggingu á tónlistarstarfi við Akureyrarkirkju með áherslu á kórsöng í hæsta gæðaflokki og má þar t.d. nefna frábæra frammistöðu kammerkórsins Hymnodiu. Starfslaunatímann mun Eyþór Ingi nota til að sinna betur sérhæfingu sinni sem er orgelleikur, ásamt með rannsóknum og endurmenntun.
Alls voru fjórar heiðursviðurkenningar veittar úr Menningarsjóði og eru þær veittar fyrir mikilvægt framlag til menningarmála á Akureyri. Þessar viðurkenningar hlutu þau Haukur Tryggvason á Græna hattinum, Helena Eyjólfsdóttir söngkona og Jón Hlöðver Áskelsson en öll hafa þau átt mjög ríkan hátt í því að auðga menningarlíf á Akureyri, hvert með sínum hætti. Einnig ákvað stjórn Akureyrarstofu að heiðra minningu listmálarans Óla G. Jóhannssonar sem féll frá í janúar á þessu ári og tóku dætur hans á móti heiðurviðurkenningu Menningarsjóðs til minningar um Óla G. með þakklæti fyrir mikilvægt framlag hans til menningarmála í bænum.
Tvær viðurkenningar voru veittar úr Húsverndarsjóði, annarsvegar fékk húsið að Hafnarstræti 88 viðurkenningu og hinsvegar Þingvallastræti 2. Ein viðurkenning var veitt fyrir byggingalist: Hana hlaut norski arkitektinn Tommie Wilhelmsen fyrir hönnun á Þrumutúni 4 og tóku eigendur hússins við viðurkenningu fyrir hönd arkitektsins.
Athafna- og nýsköpunarverðlaun Akureyrar voru veitt í annað sinn og komu í hlut Skíðaþjónustunnar fyrir framúrskarandi þjónustu, þrautsegju og góðan rekstur. Grasrót-Iðngarða hlaut viðurkenningu fyrir nýsköpun og frumkvöðlastarf.
Efri röð frá vinstri: Gísli Gunnlaugsson, Eyþór Ingi Jónsson, Haukur Tryggvason, Kolbeinn Gíslason, Sara Stefánsdóttir, Sigmundur Einarsson, Margrét Lindquist, Ásgeir Már Ásgeirsson, Björn H. Sveinsson, Tryggvi Már Ingvason, Halla Björk Reynisdóttir, Þórgnýr Dýrfjörð. Neðri röð frá vinstri: Viðar Garðarsson, Hrefna Óladóttir, Hjördís Óladóttir, Jón Hlöðver Áskelsson, Helena Eyjólfsdóttir, Dóra Hartmannsdóttir, Hartmann Eymundsson, Kristín Ýr Pétursdóttir. Mynd: Skapti Hallgrímsson.
|
https://www.akureyri.is/is/frettir/nagrannavarsla-er-god-vorn
|
Nágrannavarsla er góð vörn
Lögreglan á Akureyri hefur varað við því að bíræfnir bófar séu á ferð í bænum þessa dagana: Þeir stundi það að fara inn í ólæst hús og láti greipar sópa. Jafnvel megi tala um þjófnaðarfaraldur í þessu samhengi. Af því tilefni er rétt að minna á nágrannavörsluna í bænum og hvetja Akureyringa til að taka upp slíka vörslu í götunni sinni.
Hjá Sjóvá á Akureyri fást allar upplýsingar um nágrannavörslu og þar er veitt aðstoð við að skipuleggja hana.
Frétt mbl.is um málið: Upplestur á frétt
|
https://www.akureyri.is/is/frettir/akureyringar-ahugasamir-um-flokkun-urgangs
|
Akureyringar áhugasamir um flokkun úrgangs
Í október síðastliðinn hófst innleiðing söfnunar- og flokkunarkerfis fyrir lífrænan úrgang frá heimilum á Akureyri. Lífrænn úrgangur sem safnað er frá heimilum er fluttur til jarðgerðar í jarðgerðarstöð Moltu á Þveráreyrum. Úrgangurinn getur því hæglega endað sem gróðurmold eða jarðvegsbætir í blómabeðum, trjálundum og grasflötum bæjarbúa.
Magn flokkaðs úrgangs hefur verið að aukast jafnt og þétt frá því að þessi flokkun hófst og hefur Molta nú þegar tekið á móti um 250 tonnum af flokkuðum heimilisúrgangi frá Akureyringum. Í apríl bárust 72.240 kg til vinnslu hjá Moltu en það jafngildir um 4 kg á íbúa sem er mjög góður árangur.
Flokkun úrgangsins er til fyrirmyndar og er hann nánast undantekningarlaust í jarðgeranlegnum pokum ?Biobags? sem bæjarfélagið leggur íbúum til. Þennan árangur ber að þakka að í kynningum vegna innleiðingar kerfisins var lögð megináhersla á að nota eingöngu þessa poka og að plast mætti alls ekki vera í þessum úrgangi. Ekki síður er þetta að þakka góðum viðbrögðum áhugasamra íbúa bæjarins.
|
https://www.akureyri.is/is/frettir/innritun-i-tonlistarskolann-ad-ljuka
|
Innritun í Tónlistarskólann að ljúka
Nú stendur yfir innritun í Tónlistarskólann á Akureyri fyrir skólaárið 2011?2012 og lýkur henni miðvikudaginn 18. maí. Meðal nýrra námsgreina sem verða í boði næsta vetur er forskóli fyrir nemendur í 1. og 2. bekk sem kenndur verður í grunnskólunum á frístundartíma og upptökutækni sem kennd verður í hljóðveri skólans.
Einnig verður í boði Hringekja fyrir nemendur í 3. og 4. bekk en það er hugsað m.a. fyrir nemendur sem vilja kynnast mörgum hljóðfærum og eru ekki búnir að ákveða hvaða hljóðfæri þeir vilja læra á.
Skólinn flutti í Menningarhúsið Hof sl. haust og er húsnæðið það besta sem finnst á landinu og þótt víðar væri leitað.
Um 400 nemendur hafa stundað nám í Tónlistarskólanum í vetur og rétt um 100 nemendur hafa verið á biðlista. Það borgar sig þess vegna að sækja um á réttum tíma.
Tónlistarskólinn á Akureyri státar af mjög fjölbreyttu námsframboði, bæði klassískri og rytmískri deild og vel menntuðum kennurum á öllum sviðum. Kennt er samkvæmt aðalnámsskrá og þess má geta að um 60 nemendur þreyttu áfangapróf að þessu sinni.
Umsóknarblað er að finna á http://www.tonak.is/ og þar er einnig hægt að fá nánari upplýsingar um námið. Aðgengi að tölvu stendur til boða á Amtsbókasafninu og í þjónustuanddyri Ráðhússins.
|
https://www.akureyri.is/is/frettir/blodbankabillinn-a-nordurlandi
|
Blóðbankabíllinn á Norðurlandi
Blóðbankabíllinn er nú á ferðinni um Norðurland og verður á Akureyri á morgun, miðvikudaginn 18. maí. Blóðsöfn hefst á Húsavík í dag, heldur áfram á Glerártorgi á Akureyri á morgun og síðan verður stefnan tekin á Sauðárkrók. Þar verður blóðsöfnun 24. og 25. maí og endað verður á Blönduósi 25. maí.
Á hverju ári þarf Blóðbankinn á um tvö þúsund nýjum blóðgjöfum að halda til að endurnýja blóðgjafahópinn. Blóðgjafar hætta af ýmsum ástæðum að gefa blóð, t.d vegna veikinda, aldurs, þeir flytja úr landi eða af öðrum ástæðum. Til að gerast blóðgjafi þarf viðkomandi að hafa náð 18 ára aldri, vera heilsuhraustur og án lyfja. Sjá nánar HÉR.
Blóðsöfnun á Norðurlandi hefur yfirleitt gengið mjög vel á Húsavík og á Sauðárkróki en Akureyringar hafa hins vegar ekki verið eins duglegir að mæta í bílinn en tilgangu ferðarinnar er þó einmitt að hjálpa þeim í útibúi Blóðbankans á Akureyri að ná til blóðgjafa. Norðlendingar eru hvattir til að fjölmenna í bílinn, láta gott af sér leiða og gefa blóð því blóðgjöf er lífgjöf.
Áætlun Blóðbankabílsins má sjá HÉR.
Blóðbankinn er með útibú á Akureyri í kjallara sjúkrahússins.
Á súluritinu að neðan má sjá fjölda blóðgjafa í hverjum mánuði á árunum 2009 og 2010 á Akureyri.
|
https://www.akureyri.is/is/frettir/fundad-i-grimsey
|
Fundað í Grímsey
Síðastliðinn fimmtudag fundaði bæjarráð Akureyrar fyrsta sinni í Grímsey og á sama tíma heimsótti skólanefnd bæjarins grunnskólann í eyjunni og kynnti sér starfið þar og í leikskóladeildinni. Fundur bæjarráðs var haldinn í félagsheimilinu Múla og á dagskránni var meðal annars umfjöllun um ýmis mál er varða Grímsey. Fjallað var um reynsluna af sameiningu Grímseyjar og Akureyrar og farið yfir ábendingar heimamanna. Hverfisráð Grímseyjar kom á fundinn, ásamt Garðari Ólafssyni, þegar þessi mál voru rædd.
Eftir hádegisverð, sem útbúinn var af kvenfélagskonum, var farið í skoðunarferð um eyjuna undir leiðsögn Garðars Ólasonar þar sem gafst tækifæri til að skoða og kynna sér betur rekstur, verkefni og hagsmunamál eyjarskeggja.
Bæjarráð Akureyrar og skólanefnd ásamt starfsmönnum við vitann í Grímsey.
|
https://www.akureyri.is/is/frettir/af-astum-manns-og-hraerivelar
|
Af ástum manns og hrærivélar
Leikfélag Akureyrar lýkur leikárinu með gestasýningunni Af ástum manns og hrærivélar. Sýningar eru í Samkomuhúsinu á föstudag og laugardag og hefjast kl. 20.00. Hér er á ferðinni fjörug fjölskyldusýning þar sem fjöllistamaðurinn Kristján Ingimarsson kemur fram með leikkonunni ástkæru Ólafíu Hrönn Jónsdóttur.
Af ástum manns og hrærivélar er hjartnæmur heimilistækjasirkus fyrir alla fjölskylduna. Sýningin var frumsýnd á Listahátíð 2010 og er samstarfsverkefni CommonNonsense, Þjóðleikhússins og Listhátíðar. Leikstjóri er Valur Freyr Einarsson og leikmyndina hannar Ilmur Stefánsdóttir. Tónlist er eftir Davíð Þór Jónsson.
Einstakur húmor, færni og hugmyndaflug hafa verið einkennismerki listafólksins sem kemur að þessu verki en fjórmenningarnir vinna hér að sinni fyrstu sýningu saman.
Kristján og Ólafía Hrönn fara á kostum í undursamlegum hræringi manns og heimilistækja.
Miðasala er á http://www.leikfelag.is/ og í síma 4 600 200.
|
https://www.akureyri.is/is/frettir/framkvaemdir-ad-hefjast
|
Framkvæmdir að hefjast
Í gær var undirritaður í Ráðhúsinu á Akureyri verksamningur Fasteigna Akureyrarbæjar við SS Byggi um uppsteypu og utanhússframfrágang vegna seinni áfanga byggingar Naustaskóla. Samninginn undirrituðu Eiríkur Björn Björgvinsson, bæjarstjóri á Akureyri, og Sigurður Sigurðsson, framkvæmdastjóri SS Byggis. Sigurður sagði við það tækifæri að framkvæmdir hefjist á allra næstu dögum.
Um er að ræða 3.900 m² byggingu sem mun hýsa heimasvæði, sérgreinastofur, starfsmannarými, sal/miðrými, anddyri skólans og íþróttahús. Reiknað er með að álma sem hýsir sérgreinastofur verði tekin í notkun haustið 2012 og að byggingu skólans verði að fullu lokið 2014.
Framkvæmdahraði tekur mið af þörf fyrir skóla og leikskóla í hverfinu. Ákveðið var að bjóða út uppsteypu og utanhússfrágang á vordögum 2011 og uppsteypu skal lokið á árinu 2013. Í byrjun árs 2012 er áætlað að bjóða út innahússfrágang á kennsluálmunni í einnar hæðar byggingunni sem er um 900 m². Síðasti hlutinn hefur ekki verið tímasettur. Heildarkostnaður við seinni áfanga er áætlaður um 1.1 milljarður króna.
Eiríkur Björn Björgvinsson og Sigurður Sigurðsson takast í hendur eftir að hafa undirritað samninginn.
|
https://www.akureyri.is/is/frettir/beint-flug-til-akureyrar
|
Beint flug til Akureyrar
Hinn 25. júní nk. fagna Slóvenar því að 20 ár eru liðin frá því þeir urðu frjálst og fullvalda ríki. Íslendingar voru fyrsta vestræna ríkið sem viðurkenndi sjálfstæði Slóvena og af því tilefni kemur hópur Slóvena til Akureyrar í beinu flugi 24. júní og gróðursetur tré í fráteknum reiti í Kjarnaskógi.
Í tengslum við heimsókn Slóvenanna verður boðið upp á flug frá Akureyri til Ljubljana þann sama dag og er það í fyrsta skipti sem slíkt er á boðstólum hér fyrir norðan.
Þegar Airbus 320 þotan kemur frá Slóveníu verða allt að 137 ferðamenn um borð og upphaflega var áætlunin að vélin lenti í Keflavík en Helenu Dejak, eiganda Ferðaskrifstofunnar Nonna, tókst að fá því breytt þannig að vélin lendir á Akureyri. Þetta flug er því viðbót við ferðamannaflóruna sem verður hér í sumar.
Frá Slóveníu er stutt til ýmissa nágrannalanda, t.d. Króatíu, Austuríkis, Ítalíu og Ungverjalands. Akureyringar hafa oft óskað eftir beinu flugi til Mið-Evrópu og hér gefst tækifærið því borgin Ljubljana er í hjarta Evrópu.
Með góðri þátttöku heimamanna gæti orðið framhald á þessu flugi næstu sumur en að sögn Ásdísar Gunnlaugsdóttur hjá Ferðaskrifstofunni Nonna hefur eftirspurn eftir flugsætum til Slóveníu verið vonum framar og það vekur athygli að meðal farþeganna er jafnvel fólk af suðvesturhorni landsins.
Nánari upplýsingar á heimasíðu Ferðaskrifstofunnar Nonna.
|
https://www.akureyri.is/is/frettir/akureyrskt-tonlistarfolk-til-faereyja
|
Akureyrskt tónlistarfólk til Færeyja
Tvær hljómsveitir frá Tónlistarskólanum á Akureyri leggja í dag af stað til Færeyja til að spila á Alþjóðlegu blásarahátíðinni sem þar er haldin. Þessi ferð er farin í samstarfi við Tónlistarskóla Færeyja og hefur undirbúningur staðið í ár. Blásarasveit Færeyinga kom til Akureyrar fyrr á þessu ári og hélt tónleika undir stjórn Bernhards Wilkinssonar, fyrrum stjórnanda Sinfóníuhljómsveitar Íslands.
Í dag fer þessi 72ja manna hópur frá Akureyri með rútu til Seyðisfjarðar og þaðan verður siglt með Norrænu til Færeyja. Rútuferðin og siglingin tekur samtals 27 klukkustundir.
Stórsveit Akureyrar spilar á tónleikum í Norræna húsinu í Þórshöfn á morgun, fimmtudaginn 19. maí. Færeyingar taka þátt í þeim tónleikum og spila með Stórsveitinni en helsta markmið ferðarinnar er að fólk spili saman. Stórsveitin notar einnig tækifærið og heldur fleiri tónleika í Færeyjum.
Grunnsveit Tónlistarskólans fer með í þessa ferð og heldur tvenna tónleika. Föstudaginn 20. maí spilar Grunnsveitin ásamt 10 öðrum hljómsveitum á Alþjóðlegu blásarahátíðinni í Færeyjum.
Alberto Porro Carmona, stjórnandi hljómsveitanna og fulltrúi Tónlistarskólans á Akureyri, segir að markmið ferðarinnar og samstarfsins við Færeyinganna sé að hvetja og virkja nemendur til þess að skemmta sér og njóta tónlistar. Þessi ferð er einungis byrjunin á framtíðarferðum til annarra landa.
|
https://www.akureyri.is/is/frettir/fyrsta-skemmtiferdaskipid-4
|
Fyrsta skemmtiferðaskipið
Fyrsta skemmtiferðaskip sumarsins kom til Akureyrar klukkan sex í morgun og heldur aftur úr höfn um fjögurleytið. Skipið nefnist Aþena og er 16.144 brúttólestir. Sem sjá má á meðfylgjandi mynd hrepptu farþegar skipsins heldur kuldalegt veður á Akureyri með snjó niður í miðjar hlíðar Vaðlaheiðar.
Í sumar koma 60 skemmtiferðaskip til Akureyrar en þau voru 58 sumarið 2010. Næsta skip er væntanlegt til hafnar laugardaginn 28. maí en það er MSC Poesia, 92.600 brúttólestir.
|
https://www.akureyri.is/is/frettir/handverkssyningu-ad-ljuka
|
Handverkssýningu að ljúka
Árleg handverkssýning stendur nú yfir hjá félagsstarfi eldri borgara á Akureyri í Víðilundi 22 en henni lýkur á morgun, föstudaginn 20. maí. Opið er daglega frá klukkan 13-17. Þegar handverkssýning byrjaði í Víðilundi á sínum tíma stóð hún aðeins yfir í tvo dagparta. Smá saman hefur umfang hennar aukist verulega ár frá ári. Er það vegna þess að sífellt bætist í hóp þeirra sem stunda félagsstarfið, húsnæði hefur stækkað og mikil fjölbreytni litar starfið meira í dag en áður.
Nú er svo komið að sýningin stendur yfir í sjö daga. Alls er þar að finna um 650 muni og um 150 manns sýna. Til gaman má því geta þess að sýningin er því svipuð að stærð og grunnsýning Þjóðminjasafnsins. Að venju er mikið lagt upp úr uppsetningu sýningarinnar og þess gætt í hvívetna að hver hlutur njóti sín sem best.
Skorað er á Akureyringa að nota tækifærið og skoða þá ágætu muni sem þarna eru til sölu og sýnis.
|
https://www.akureyri.is/is/frettir/nyr-sparisjodur-a-akureyri
|
Nýr sparisjóður á Akureyri
Stjórn Sparisjóðs Höfðhverfinga hefur ákveðið að auka stofnfé sjóðsins um allt að 500 milljónir króna til að undirbyggja útvíkkun á starfsemi með opnun nýs sparisjóðs á Akureyri. Þetta er gert á grundvelli viljayfirlýsingar á milli KEA, Akureyrarbæjar og Sænes um að kaupa stofnfé í fyrirhugaðri stofnfjáraukningu en stjórn sjóðsins mun leggja tillögu þessa efnis fyrir stofnfjáraðilafund sjóðsins sem haldinn verður í lok mánaðarins.
KEA svf. á nú 35% stofnfjár í sjóðnum og hyggst auka eign sína í tæplega 50%. Sænes hf. sem er hlutafélag í eigu Grýtubakkahrepps mun tvöfalda eignarhlut sinn eða í 20% en fyrir liggur einnig að Akureyrarbær mun kaupa stofnfé í þessari aukningu um allt að 20%.
Sparisjóður Höfðhverfinga er ein elsta fjármálastofnun landsins en sjóðurinn var stofnaður 1879. Sjóðurinn hefur verið minnsta fjármálastofnun landsins um langt skeið en nú verður breyting á, enda fyrirhuguð aukin umsvif með opnun sparisjóðs á Akureyri. Enginn sparisjóður er nú starfandi á Akureyri en þeir voru á árum áður tveir sem sameinuðust í Sparisjóð Norðlendinga sem síðar rann inn í BYR hf. Sparisjóður Höfðhverfinga er með mjög sterka lausafjárstöðu og er einn þriggja sparisjóða sem ekki hafa þurft aðstoð hins opinbera eftir hrun bankakerfisins. Fjárhagslegur styrkur sjóðsins er mikill en svokallað cad-eiginfjárhlutfall er nú um 14%. Eftir stofnfjáraukninguna og opnun sparisjóðs á Akureyri verður fjárhagsstaða sjóðsins afar sterk og verður sú besta meðal íslenskra fjármálafyrirtækja.
Jóhann Ingólfsson formaður stjórnar Sparisjóðs Höfðhverfinga segir þetta mikil tímamót hjá sjóðnum og spennandi verkefni. ?Ég fagna aðkomu KEA að þessu verkefni en KEA og sparisjóðirnir eru fyrirtæki sem eiga sér svipaðan hugmyndafræðilegan bakgrunn. Jafnframt fagna ég mjög aðkomu Akureyrarbæjar að þessu verkefni en þetta undirstrikar trú og vilja manna til að festa í sessi sparisjóð á þessu svæði í eigu heimamanna. Nú er enginn sparisjóður á Akureyri en við höfum merkt mikla eftirspurn eftir slíkum sjóði og erum að bregðast við henni. Þetta er veruleg stofnfjáraukning og sjóðurinn stækkar mikið en verðandi stærstu eigendur eru mjög traustir aðilar; KEA, Sænes og Akureyrarbær. Ég vona að innan ekki langs tíma geti Akureyringar stundað viðskipti við sparisjóð í eigu heimamanna. Hentugt húsnæði liggur fyrir og stefnt að því að sparisjóðurinn hefji starfsemi á Akureyri strax í haust. Það er markmið okkar að bjóða síðan almenningi kaup á stofnfé í sjóðnum en Akureyrarbær hyggst selja sitt stofnfé til almennings þegar uppbygging starfseminnar á Akureyri er komin vel á veg. Það er vilji til þess að sem flestir geti átt samskipti við sjóðinn, bæði sem eigendur og viðskiptamenn.?
|
https://www.akureyri.is/is/frettir/oskufall-a-akureyri
|
Öskufall á Akureyri
Nokkurt öskufall varð á Akureyri í nótt frá eldgosinu í Grímsvötnum. Bílar fólks voru býsna gráir og skítugir í morgunsárið og áberandi var grá slikja yfir öllum snjó á skíðasvæðinu í Hlíðarfjalli. Nýjar upplýsingar um gang mála er meðal annars að finna á heimasíðu Veðurstofu Íslands.
Talsvert af ösku var á bifreiðum bæjarbúa í morgun.
Vefmyndavélin í Hlíðarfjalli sýnir gráa slikju á snjónum í skíðabrekkunum.
|
https://www.akureyri.is/is/frettir/nr-506-2011-auglysing-um-overulega-breytingu-a-adalskipulagi-akureyrar-2005-2018-dreifistod-raforku-vid-sidubraut
|
Nr. 506/2011 AUGLÝSING um óverulega breytingu á aðalskipulagi Akureyrar 2005-2018, dreifistöð raforku við Síðubraut.
Samkvæmt 2. mgr. 36. gr. skipulagslaga nr. 123/2010, hefur Skipulagsstofnun þann 4. maí 2011 staðfest breytingu á aðalskipulagi Akureyrar 2005-2018 frá 15. desember 2006.
Breytingin tekur til landnotkunar á gatnamótum Hlíðarfjallsvegar og Síðubrautar þar sem sett er inn tákn fyrir lítið iðnaðarsvæði í stað óbyggðs svæðis. Á svæðinu verður reist dreifistöð fyrir raforku sem einkum mun þjóna iðnaðarsvæði á Rangárvöllum og landnotkunarsvæðum í Hlíðarfjalli. Einnig er mörkum þéttbýlisins breytt þannig að það stækkar til vesturs um 1,3 ha þannig að iðnaðarsvæðið verður innan þéttbýlis.
Samkvæmt fyrirliggjandi gögnum hefur málsmeðferð verið í samræmi við ný skipulagslög nr. 123/2010. Breytingin öðlast þegar gildi.
Skipulagsstofnun, 5. maí 2011.
Stefán Thors.
Erna Hrönn Geirsdóttir.
B-deild - Útgáfud.: 19. maí 2011
|
https://www.akureyri.is/is/frettir/vorfundur-samorku-a-akureyri
|
Vorfundur Samorku á Akureyri
Á fjórða hundrað manns munu taka þátt í Vorfundi Samorku sem haldinn verður í Hofi á Akureyri dagana 26.-27. maí. Alls verða flutt 39 erindi, að meðtöldu ávarpi iðnaðarráðherra, þar sem m.a. verður fjallað um rammaáætlun, virkjanakosti framtíðar, eftirspurn eftir raforku á Íslandi, nýorku og möguleika til framtíðar, áhrif loftslagsbreytinga á fráveitur, jarðskjálfta og jarðhita, umhverfismatsferli, vatnsvernd á höfuðborgarsvæðinu, fjarálestur sölumæla og margt fleira. Samhliða fundinum munu 23 fyrirtæki kynna vörur sínar og þjónustu ? verkfræðistofur, innlend iðnfyrirtæki, innflutningsaðilar, hugbúnaðarfyrirtæki, innheimtuþjónustur og fleiri.
Vorfundur Samorku er haldinn á þriggja ára fresti og er nú haldinn í sjötta sinn. Fundirnir hafa ávallt verið haldnir á Akureyri. Áhersla er lögð á að örva og hvetja til faglegrar samvinnu orku- og veitufyrirtækja um tæknileg málefni, öryggismál og fleira, í því skyni að auka gæði þjónustunnar, ásamt því sem fjallað er um starfsumhverfi orku- og veitufyrirtækja.
Vorfundurinn verður haldinn í Hofi og er dagskrá hans að finna HÉR.
|
https://www.akureyri.is/is/frettir/sundnamskeid-fyrir-born
|
Sundnámskeið fyrir börn
Sundnámskeið fyrir börn fædd árið 2005 hefst í Sundlaug Akureyrar 3. júní. Börnin mæta níu sinnum í sundkennslu og lýkur námskeiðinu 16. júní. Tímar sem eru í boði eru kl. 13.30, 14.10, 14.50 og 15.30. Kennari er Hrafnhildur Guðjónsdóttir íþróttakennari. Upplýsingar og skráning eru í Sundlaug Akureyrar í síma 461 4455.
|
https://www.akureyri.is/is/frettir/kynningarfundur-um-oldrunarmal
|
Kynningarfundur um öldrunarmál
Kynningarfundur um öldrunarmál verður haldinn í salnum í Hlíð, Austurbyggð 17, þriðjudaginn 31. maí nk. kl. 13?17. Kynnt verður fjölþjóðlegt Evrópusambandsverkefni um öldrunarmál, ?Our life as elderly 2? (OLE 2), sem Öldrunarheimili Akureyrar, Hornfirðingar og Hafnfirðingar hafa unnið að síðustu þrjú árin ásamt með Norðmönnum, Svíum, Finnum og Færeyingum.
Fyrirséð er að aldurssamsetning þjóða er að breytast og gríðarleg fjölgun verður á öldruðum næstu áratugi. Þessar þjóðfélagsbreytingar kalla á nýjar hugmyndir og lausnir í öldrunarþjónustu. Markmiðið með ?Our life as elderly? er að búa til verkfæri til þess að bregðast við fyrirsjáanlegri aukinni þjónustuþörf, hlutfallslega minni fjárframlögum og væntanlegum erfiðleikum við að fá starfsfólk til starfa í öldrunarþjónustu í framtíðinni.
Á Íslandi hefur verkefnið fengið heitið ?Bestu æviárin? og hafa margar áhugaverðar hugmyndir orðið til og þróast í verkefninu til þess að mæta fyrisjáanlegri breyttri samfélagsmynd.
Á fundinum verður fjallað um eftirfarandi:
1. Hvernig getum við brugðist við breyttri aldurssamsetningu þjóðarinnar og þjónustuþörf í framtíðinni? Evrópusambandsverkefnið ?Our life as elderly? eða ?Bestu æviárin? kynnt.
2. Stofnun eða heimili ? breytt menning á hjúkrunarheimilum - á hvaða leið eru Öldrunarheimili Akureyrar? Eden ? hugmyndafræði sem Öldrunarheimili Akureyrar vinna eftir kynnt. Sérstök áhersla er á að öldrunarheimili séu heimili fólksins sem þar býr og að þar sé fjölbreytt og skemmtilegt líf þrátt fyrir þverrandi heilsu.
3. Er hægt að endurvekja lífsneistann hjá einstaklingum með heilabilun? ?Að endurvekja lífsneistann? (?Spark of life?) er sérstakt meðferðarúrræði ætlað fólki með langt gengna heilabilun. Þetta er litríkt og skemmtilegt tilboð sem Öldrunarheimili Akureyrar eru frumkvöðlar að því að kynna og nota á Íslandi.
4. Stofnun eða heimili ? hugmyndafræðin í framkvæmd? Nýtt hjúkrunarheimili við Vestursíðu er hannað með tilliti til Eden?hugmyndafræðinnar og þykir hafa tekist vel til við hönnunina.
Eins og sjá má verður þetta fjölbreytt og skemmtileg dagskrá. Boðið verður upp á kaffi og kleinur. Einnig verður tækifæri til þess að ganga um sameiginlega aðstöðu í Hlíð og skoða aðstöðu dagþjónustu, kaffihúsið ?Kaffi-Sól? og verkstæðið ?Smiðjuna? í leiðinni. Allir eru velkomnir.
|
https://www.akureyri.is/is/frettir/kennir-a-master-class-i-florida
|
Kennir á Master Class í Flórída
Gítarleikaranum Thiago Trinsi sem búið hefur á Akureyri síðustu sex árin hefur boðist að kenna á Master Class námskeiði í gítarleik í Tampa í Flórída í júlí. Námskeiðið sækja tónlistarkennarar, námsmenn og atvinnufólk í tónlist. Thiago hefur verið fulltrúi Íslands í alþjóðlegri gítarkeppni síðustu þrjú árin og ávallt verið í einum af þremur efstu sætunum.
Hér má sjá kynningarmyndband fyrir Master Class námskeiðið í Flórída.
Thiago er frá Brasilíu og kennir um þessar mundir við Tónskóla Fjallabyggðar.
|
https://www.akureyri.is/is/frettir/leyningur-i-hofi
|
Leyningur í Hofi
Á sunnudag verður opnuð í Hofi sýningin Leyningur þar sem söfnin við Eyjafjörð sýna hvert um sig einn grip úr safnkosti sínum. Við Eyjafjörð er blómlegt og öflugt safnastarf og eru söfnin þar jafnfjölbreytt og þau eru mörg. Sýningunni í Hofi er meðal annars ætlað að endurspegla fjölbreytileikann. Sýningin verður opin fram eftir sumri.
|
https://www.akureyri.is/is/frettir/grimseyjardagur-i-fyrsta-sinn
|
Grímseyjardagur í fyrsta sinn
Grímseyjardagurinn verður haldinn hátíðlegur í fyrsta sinn á laugardag, 28. maí. Um er að ræða fjölskylduhátíð þar sem áhersla er lögð á náttúru og mannlíf eyjunnar, fuglalíf, bjargsig, kríueggjaleit og fleira af þeim toga. Einnig verður farið í ratleik og boðið upp á siglingu í kringum Grímsey.
Opið verður í sundlaugina og fólki boðið að skoða handverk eyjaskeggja í Gallerí Gullsól en þar eru ýmis konar munir til sölu. Um kvöldið verður sjávarréttahlaðborð í félagsheimilinu Múla þar sem Grímseyjarkonur bjóða upp á heimatilbúna rétti. Á eftir verður sprellað og dansað í Múla við dynjandi músík frá Bítlabandinu.
Nánari upplýsingar er að finna á heimasíðu Grímseyjar.
|
https://www.akureyri.is/is/frettir/radstefnuhusid-hof
|
Ráðstefnuhúsið Hof
Vorfundur Samorku, samtaka orku- og veitufyrirtækja, stendur nú yfir í Hofi. Á fjórða hundrað manns hlýða á fróðleg erindi um allt sem tengist orkumálum og kynna sér það sem ýmis fyrirtæki á þessu sviði hafa fram að bjóða. Vorfundur Samorku er nú haldinn í sjötta sinn en fundirnir hafa ávallt verið haldnir á Akureyri. Myndirnar að neðan voru teknar í menningar- og ráðstefnuhúsinu Hofi í gær, fimmtudaginn 26. maí.
|
https://www.akureyri.is/is/frettir/bara-gras
|
Bara gras?
Athyglisvert málþing um kannabisefni verður haldið í Hofi í dag, þriðjudaginn 31. maí, frá 17-19 undir yfirskriftinni "Bara gras?" Meðal frummælenda verða fíkniefnalögreglumaðurinn Gunnar og Kári Erlingsson sem fræða um einkenni og áhöld sem notuð eru til kannabisneyslu og stöðuna í þeim efnum á Akureyri.
Anna Hildur Guðmundsdóttir frá SÁÁ fjallar um afleiðingar og úrræði, Sigmundur Sigfússon geðlæknir greinir frá afleiðingum kannabisnotkunar og foreldrar fíkla, þau Jóhannes Kr. Kristjánsson og Inga Lóa Birgisdóttir, fara yfir upplifun sína sem aðstandendur og fjalla m.a. um úrræði eða úrræðaleysi.
Sjá nánar: www.baragras.is.
Málþingið er öllum opið.
|
https://www.akureyri.is/is/frettir/alfar-og-huldufolk
|
Álfar og huldufólk
Dulúð hefur ávallt fylgt samskiptum manna og álfa. Það er því ekki að ástæðulausu að dulúðlegur blámi umlykur sumarsýningu Minjasafnsins á Akureyri, Álfar og huldufólk, sem verður opnuð miðvikudaginn 1. júní kl 17. Hvaðan kemur huldufólkið? Er huldufólkskaupstaður í Halllandsbjörgum á móts við Akureyri? Hvernig voru og eru samskipti álfa og huldufólks við menn? Vissir þú að minnstu munaði að Bólu-Hjálmar endaði hjá óhamingjusamri álfkonu í hulduheimum?
Sýningin samanstendur af útskurðarverkum listakonunnar Ingibjargar H. Ágústsdóttur sem tengjast gripum og sögum af huldufólki og samskiptum þeirra við menn, gripa úr hulduheimum sem varðveittir hafa verið í Þjóðminjasafni Íslands ásamt gripum í einkaeign. Við þessa mögnuðu blöndu bætist fróðleikur um þjóðtrúna sem tengd er álfum og huldufólki og gefur gestum safnsins góða innsýn inní hulduheima.
Bæjarstjórinn á Akureyri Eiríkur Björn Björgvinsson opnar sýninguna. Í tengslum við hana gefst gestum tækifæri til þess að ganga með leiðsögn um huldufólksslóð á Akureyri þann 9. júní kl 20. Í lok ágúst verður síðan sögusigling um Pollinn í samstarfi við Húna II þar sem álfabyggðir, álfar og huldufólk leika stærsta hlutverkið. Nánari upplýsingar má nálgast á www.minjasafnid.is.
Vert er að vekja athygli á að í tengslum við undirbúning sýningarinnar óskaði safnið eftir álfasögum og gripum úr héraði sem og af öllu landinu. Það bar góðan ávöxt en starfsfólk safnsins vill ítreka að tekið verður áfram við sögum og gripum á meðan sýningin stendur yfir.
Útskurðarverk Ingibjargar H. Ágústsdóttur sem byggt er á sögunni: Álfkonan hjá Krossum þar sem sagt er frá óhamingjusamri huldukonu sem vildi fá Bólu?Hjálmar sem eiginmann og færa hann til hulduheima.
|
https://www.akureyri.is/is/frettir/nyr-samningur-um-medferdarurraedi-fyrir-unglinga
|
Nýr samningur um meðferðarúrræði fyrir unglinga
Bæjarstjórinn á Akureyri, Eiríkur Björn Björgvinsson, og Bragi Guðbrandsson forstjóri Barnaverndarstofu undirrituðu í dag samning um tveggja ára framlengingu á samstarfi um meðferðarúrræði fyrir unglinga með hegðlunarerfiðleika og fjölskyldur þeirra.
Frá 1. september 2009 hefur Akureyrarbær starfrækt slík meðferðarúrræði í samvinnu við Barnaverndarstofu og urðu aðilar sammála um að halda áfram samstarfi sínu með þeim skilmálum sem tilgreindir voru í samningi frá 2009. Þannig mun Akureyrarbær sjá um framkvæmd úrræðisins og skipa verkefnisstjórn en Barnaverndarstofa leggja árlega til verkefnisins 11 milljónir króna með fyrirvara um samþykkt þess í fjárlögum.
Akureyrarbær ræður starfsfólk til verkefnisins og útvegar því starfsaðstöðu. Meðferðin er byggð á grunni PMT-uppeldisráðgjafar og veitt í formi einstaklings- og fjölskylduráðgjafar með samhæfingu bjargráða í umhverfi fjölskyldunnar skv. nánari útfærslu verkefnisstjórnar. Meðferðin stendur einkum til boða unglingum með hegðunarerfiðleika og neysluvanda og fjölskyldum þeirra. Þjónustusvæði verkefnisins nær til umdæmis barnaverndarnefndar Eyjafjarðar en heimilt er að taka til meðferðar fjölskyldur utan þess svæðis sé það gerlegt að mati verkefnisstjórnar.
Fram hefur komið að þegar hafa 18 fjölskyldur fengið meðferð á grundvelli samningsins.
Eiríkur Björn Björgvinsson, bæjarstjóri á Akureyri, og Bragi Guðbrandsson, forstjóri Barnaverndarstofu, handsala samninginn að undirritun lokinni fyrr í morgun.
|
https://www.akureyri.is/is/frettir/godur-grimseyjardagur
|
Góður Grímseyjardagur
Grímseyjardagurinn var haldinn laugardaginn 28. maí og tókst í alla staði vel. Kalt var í veðri en eyjarskeggjar og gestir þeirra létu það að sjálfsögðu ekki á sig fá og klæddu sig bara vel. Sýnt var bjargsig og fengu gestir að spreyta sig, farið var í róður og margt fleira sér til gamans gert.
Sigurður Ingi Bjarnason seig eftir eggjum og hafði til liðs við sig bróður sinn, Magnús, og föður sinn, Bjarna Magnússon. Þegar upp var komið saup Bjarni úr eggjum við mikinn fögnuð viðstaddra. Tveir gestir fengu að prófa. Þeir fóru báðir niður og vakti það lukku því mjög erfitt er að hafa sig niður fyrir brúnina og ekki á færi nema þeirra allra huguðustu og ekki gengur að vera lofthræddur.
Boðið var upp á veiðiferð á Þorleifi EA. Dregin var ein netatrossa. Báturinn var fullur af fólki sem hafði gaman af að sjá aðferðirnar við veiðarnar. Ekki fengust margir fiskar en samt margar tegundir og hafði fólk gaman af.
Ratleikur var síðan á boðstólum. Skipt var í sjö lið með 7-10 manns í hverju liði. Kepptist fólkið við að leysa þrautirnar sem voru vítt og breitt um byggðina. Síðan endaði leikurinn í skemmtilegum þrautum og kappi milli liðanna í miklu þýfi.
Um kvöldið var svo sjávarréttahlaðborð. Allar konur eyjarinnnar leggja til fiskrétti. Þetta var allt mjög gómsætt. Á eftir voru bítlatónleikar með The Backstabbing Beatles úr Grindavík. Þeir eiga rætur að rekja til Grímseyjar því móðir þeirra er þaðan. Sveinsstaðabandið stóð svo fyrir dansleik sem stóð fram undir morgun.
Loks má geta að hin mikla hannyrðakona Hulda Reykjalín Víkingsdóttir leyfði gestum og gangandi að njóta afraksturs vinnu sinnar með myndarlegri sýningu í félagsheimilinu Múla.
Myndirnar að ofan tók Sunna Sæmundsdóttir.
|
https://www.akureyri.is/is/frettir/fengu-adgengisvottun
|
Fengu aðgengisvottun
Menningarhúsið Hof, Hótel KEA, Hótel Natur, Ferðaþjónustan Skjaldarvík og Ferðaþjónustan Öngulstöðum fengu á föstudag, fyrst allra á Norðurlandi, vottun aðgengis fyrir fatlaða. Þessir aðilar hafa látið taka út mannvirki sín með tilliti til aðgengis fyrir fatlaða og birta upplýsingarnar á veraldarvefnum fyrir notendur.
Á Íslandi starfar fyrirtækið Aðgengi sem sérhæfir sig í slíkum úttektum og veitir fyrirtækjum, stofnunum, sveitafélögum og öðrum aðilum vottun um aðgengi, eftir danskri fyrirmynd, og er rekið af Hörpu Cilia Ingólfsdóttur. Fyrirtækið hefur verið starfrækt frá árinu 2005 og hefur á þeim tíma tekið út fjölda mannvirkja, bæði á byggingarstigi sem og eldri byggingar, með aðgengi fatlaðra í huga.
Frétt af heimasíðu Vikudags.
|
https://www.akureyri.is/is/frettir/aldrei-fleiri-umsoknir-um-nam-vid-ha
|
Aldrei fleiri umsóknir um nám við HA
Aldrei hafa fleiri umsóknir um skólavist borist Háskólanum á Akureyri en í ár. Umsóknarfrestur rann út í gær, sunnudaginn 5. júní. Umsóknir eru alls 1.030 en þetta er í fyrsta skipti í sögu háskólans sem umsóknir eru yfir 1.000.
Flestar umsóknir eru í hjúkrunarfræði, viðskiptafræði og sálfræði. Þá er greinilegt að fjarnám í félagsvísindagreinum er nokkuð sem beðið hefur verið eftir en aðsókn þar er mjög góð í öllum greinum. Í raun er aukin aðsókn í allar greinar Háskólans á Akureyri og segir Stefán B. Sigurðsson rektor greinilegt að Háskólinn á Akureyri sé að styrkja stöðu sína í íslensku háskólasamfélagi.
|
https://www.akureyri.is/is/frettir/mogulega-kynt-med-kurli-i-grimsey
|
Mögulega kynt með kurli í Grímsey
Í vikunni sem leið fengu fjórir samstarfsaðilar, þ.e. Skógrækt ríkisins, Norðurlandsskógar, Skógræktarfélag Eyfirðinga og Akureyrarbær, styrk úr Orkusjóði til að kanna hagkvæmni þess að kynda byggðina í Grímsey með viðarkurli.
Þorpið í Grímsey er fjölmennasti þéttbýliskjarni á Íslandi sem þar sem allt húsnæði er kynt með brennslu jarðefnaeldsneytis. Verkefnið felst í að kanna til hlítar möguleika á að nýta norðlenskt grisjunartimbur til að hita upp byggðina í Grímsey í stað olíukyndingar sem þar er nú.
Kannaðir verða ýmsir möguleikar, bæði fyrir miðlæga hitaveitu og stök hús, og tengingu nýs búnaðar við olíubrennara sem fyrir eru. Jákvæðar niðurstöður gætu leitt til samdráttar við notkun jarðefnaeldsneytis og að sama skapi aukið notkun vistvæns innlends orkugjafa í þess stað.
Rúnar Ísleifsson, skógræktarráðunautur hjá Skógrækt ríkisins og einn forsvarsmanna verkefnisins segir samstarfsaðila ætla að nýta sumarið til undirbúnings og hefjast svo handa við verkefnið sjálft í haust. ?Við ætlum að kanna nokkra kyndingarmöguleika. Verði niðurstaðan hagstæð að þá er ekki ólíklegt að í framtíðinni verði híbýli í Grímsey kynt með grisjunarvið, viðarpillum eða kurli, sem kæmi af Eyjafjarðarsvæðinu og Fnjóskadalnum? segir Rúnar. ?Ætlunin er að verkefninu verði lokið í ársbyrjun 2013.?
Sjá heimasíðu Skógræktar ríkisins.
|
https://www.akureyri.is/is/frettir/gonguferd-um-hinn-forna-kaupstad-gasir
|
Gönguferð um hinn forna kaupstað Gásir
Hvað áttu Þórður kakali og Guðmundur dýri sameiginlegt? Hvað voru Gásir og hverjir komu þangað og hvað gerðu þeir? Langar þig að kynnast sögu kaupstaðarins? Svörin við þessum spurningum fást þegar gengið verður um minjasvæði þessa forna kaupstaðar þar sem tækifæri fæst til þess að kynnast sögu hans laugardaginn 11. júní kl. 14.
Gangan hefst á bílastæðinu og tekur klukkustund. Leiðsögumaður er Herdís S. Gunnlaugsdóttir. Þátttökugjald er kr. 500 sem greiðist á staðnum (enginn posi).
Ekki er úr vegi að minna á Miðaldadaga á Gásum 16.?19. júlí þar sem líf í miðaldakaupstaðnum Gásum verður sviðsett fyrir gesti og gangandi. Þá verða hamarshögg járnsmiðs, háreysti kaupmanna, ljúf tónlist, matarilmur og brennisteinsvinnsla hluti af upplifun þeirra sem sækja Gásir heim.
Nánari upplýsingar má finna á vef Gásakaupstaðar.
Meðfylgjandi mynd af umhverfi hins forna kaupstaðar á Gásum tók Hörður Geirsson.
|
https://www.akureyri.is/is/frettir/hond-i-hond-a-idnadarsafninu
|
Hönd í hönd á Iðnaðarsafninu
Safn er ekki eingöngu vettvangur fræðslu og menntunar heldur eru þau einnig staður þar sem að safngripirnir eru uppspretta samræðna, samskipta og tengsla. Með það að leiðarljósi efndi Iðnaðarsafnið á Akureyri til verkefnisins Hönd í hönd, þar sem að börn og aldraðir kynntust og áttu í samræðum. Sýning byggð á verkefninu verður opnuð á Iðnaðarsafninu í dag, föstudaginn 10. júní og mun standa í allt sumar.
Verkefnið var unnið í samvinnu við sjötta bekk í Brekkuskóla og félagsstarf aldraðra í Víðilundi á Akureyri og var markmiðið, sem fyrr segir, að stofna til tengsla þar sem að safnið var brú á milli kynslóðanna en ekki síður að vekja endurminningar og fræða.
Bæði börn og aldraðir heimsóttu safnið og í tvígang heimsóttu börnin hina öldnu vini sína í Víðilund. Þeir safngripir sem vöktu áhuga barnanna og minningar hjá hinum eldri voru notaðir sem upphaf í spjalli þeirra og var ánægjulegt að sjá hve gott samband myndaðist á milli kynslóðanna. Þeir sem eldri eru sögðu unga fólkinu sögur úr lífi sínu, kváðu vísur og svöruðu hinum ýmsu spurningum.
Hönd í hönd er sýning þar sem saman koma aldraðir, börn og safn. Hún byggir á afrakstri verkefnisins sem krakkarnir unnu í skólanum en þar segja þau frá því sem þeim fannst áhugaverðast í samtölunum ásamt myndum af vinnsluferlinu, auk þess eru gripir Iðnaðarsafnsins notaðir í frásögninni.
Sýningin er opin á opnunartíma Iðnaðarsafnsins á Akureyri, alla daga frá klukkan tíu til fimm.
Iðnaðarsafnið á Akureyri geymir muni sem tengjast iðnaði og iðnframleiðslu liðinna tíma. Allt frá smjörlíkisgerðarvélum, prentvélum prjónavélum, ölgerðarvélum og rennibekkjum til saumavéla og áhöldum til úrsmíða. Fjöldi tækja og véla úr verksmiðjunum sem notaðar voru til framleiðslu á vörum auk allskyns nytjahluta og iðnvarnings sem flestir þekkja.
Iðnaðarsafnið á Akureyri
Krókeyri 4
600 Akureyri
Sími 462 3600
http://www.idnadarsafnid.is/
|
https://www.akureyri.is/is/frettir/undirhlid-midholt-lod-fyrir-spennistod-tillaga-ad-deiliskipulagsbreytingu-lokid
|
Undirhlíð - Miðholt, lóð fyrir?spennistöð - Tillaga að deiliskipulagsbreytingu -lokið
Breytingin felst í að gerð er ný lóð fyrir spennistöð við Langholt á opnu svæði norðan Undirhlíðar 1.
Tillöguuppdráttur ásamt greinargerð mun liggja frammi í þjónustuanddyri Akureyrarbæjar, Geislagötu 9, 1. hæð, frá 16. júní til 28. júlí 2011, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: www.akureyri.is undir: Stjórnkerfið / Skipulags- og byggingarmál / Auglýstar skipulagstillögur.
Undirhlíð - Miðholt
Frestur til að gera athugasemdir við tillöguna rennur út kl. 16:00 fimmtudaginn 28. júlí 2011 og skal athugasemdum skilað skriflega til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
16. júní 2011
Skipulagsstjóri Akureyrarkaupstaðar
|
https://www.akureyri.is/is/frettir/skolahatid-ma-2011
|
Skólahátíð MA 2011
Menntaskólanum á Akureyri verður slitið í 131. sinn og stúdentar brautskráðir við hátíðlega athöfn í Íþróttahöllinni á Akureyri föstudaginn 17. júní næstkomandi. Athöfnin hefst klukkan 10.00 en hús er opið frá klukkan 9.00.
Jón Már Héðinsson skólameistari brautskráir í þetta sinn 166 stúdenta. Í upphafi athafnar leikur nýstúdentinn Gauti Baldvinsson á píanó. Við athöfnina munu fulltrúar afmælisárganga flytja skólanum kveðjur og í lokin flytur fráfarandi formaður Hugins, skólafélags MA, ávarp nýstúdents.
Að athöfn lokinni í Höllinni er myndataka við Stefánslund, austan Heimavistar og norðan Hóla. Opið hús er í MA og kaffiveitingar í Kvosinni, sal skólans á Hólum, frá hádegi og fram til klukkan 15.00. Gestir eru hvattir til að heimsækja skólann þennan daga og skoða skólahúsin og allt sem þar er að sjá. Meðal annars má benda á sýnishorn af verkefnum nemenda í vetur.
Að kvöldi 17. juní er Hátíðarfagnaður nýstúdenta í Íþróttahöllinni, en þar verða á annað þúsund gesta, fjölskyldur og vinir nýstúdentanna og starfsfólk skólans, í kvöldverði og skemmtun, þar sem nýstúdentar flytja margvísleg atriði. Þar verður að lokum dansað fram á nótt.
Mikill fjöldi gamalla nemenda skólans verður á Akureyri dagana í kringum 17. júní. Þeir koma í heimsókn í skólann, fara kynnis- og óvissuferðir um bæinn og nágrannasveitir og koma saman á MA-hátíðinni í Íþróttahöllinni að kvöldi 16. júní. Tryggð gamalla nemenda við skólann sinn er mikil og á sér langa hefð. Skólinn hefur fóstrað nemendur sína vel og þar hafa verið bundin gagnkvæm tryggðabönd.
Skólahátíð Menntaskólans á Akureyri er þegar allt er talið margra daga hátíð með miklu fjölmenni svo skiptir þúsundum manna. Afmælisstúdentar skipta hundruðum og foreldrar og fjölskyldur nýstúdenta eru stór og mikill hópur. Hátíðin, sem er frá upphafi tengd þjóðhátíðarhaldinu, er ein af fjölmennustu og mestu samkomum sem haldnar eru ár hvert á Akureyri.
|
https://www.akureyri.is/is/frettir/graenfaninn-i-thridja-sinn
|
Grænfáninn í þriðja sinn
Föstudaginn 10. júní sl. fengu leikskólarnir Naustatjörn og Pálmholt afhentan Grænfána í þriðja sinn fyrir gott umhverfisstarf. Einnig voru elstu börnin brautskráð frá Pálmholti með viðeigandi hátíðarhöldum en brautskráning var frá Naustatjörn 19. maí. Það var fulltrúi frá Landvernd sem afhenti Grænfánana sem síðan voru dregnir að húni.
Um umhverfisstarf leikskólanna má lesa á heimasíðu Naustatjarnar og Pálmholts.
Myndirnar að neðan voru teknar þegar Pálmholt fékk Grænfánann afhentan.
Við þetta má bæta að Pálmholt sótti á dögunum um styrk í Sprotasjóð, þróunarsjóð leik-, grunn- og framhaldsskóla, til að þróa með enn markvissari hætti umhverfisstarf skólans. Í síðustu viku var tilkynnt að styrkur að upphæð 1.8 milljónir króna fékkst úr sjóðnum. Unnið verður sérstaklega með hringrásir í náttúrunni og nefnist verkefnið Hringrásir allan ársins hring. Einnig sóttu Pálmholt, Flúðir, Lundarsel og Lundarskóli um styrk í sama sjóð með það í huga að efla samstarf leikskólanna þriggja og Lundarskóla. Verkefnið nefnist Leikum og lærum saman. Þar fékkst styrkur að upphæð 1 milljón króna. Bæði verkefnin byrja næsta haust.
|
https://www.akureyri.is/is/frettir/tonlistarvinnuskolinn-i-hofi
|
Tónlistarvinnuskólinn í Hofi
Mánudaginn 6. júní hófu tuttugu og tvö ungmenni á aldrinum 14-16 ára störf í Tónlistarvinnuskólanum sem starfræktur er af Menningarhúsinu Hofi í samstarfi við Akureyrarbæ og Tónlistarskólann á Akureyri. Krakkarnir eru allir í tónlistarnámi á veturna og fá með þessu tækifæri og aðhald til þess að halda áfram æfingum og tónlistarnámi sínu yfir sumarið, og það á launum!
Þetta er í fyrsta sinn sem Tónlistarvinnuskólinn er starfræktur en ef vel tekst til fær hann vonandi að starfa yfir sumartímann um ókomin ár. Ekki einungis fer þar fram ?venjubundið? tónlistarnám heldur er einnig lögð áhersla á að efla tónsköpun og frumkvæði nemenda.
Fyrsta vikan fór einstaklega vel af stað og stóðu krakkarnir sig frábærlega. Starfsemi skólans mun svo lita bæjarlífið á Akureyri næstu mánuði þar sem stefnt er að því að nemendur komi fram víðsvegar um bæinn. Þeir heimsækja til dæmis íbúa dvalarheimila, leika fyrir gesti og gangandi í miðbæ Akureyrar og í Hofi og skemmta leikskólakrökkum svo fátt eitt sé nefnt.
Um framkvæmd sér Lára Sóley Jóhannsdóttir, fiðluleikari. Auk Láru koma margir aðrir kennarar að kennslu í skólanum, þar á meðal eru Kristín Þóra Haraldsdóttir, tónlistarmaður, Sæunn Þorsteinsdóttir, sellóleikari og Jana María Guðmundsdóttir, leik- og söngkona.
|
https://www.akureyri.is/is/frettir/umsaekjendur-um-starf-framkvaemdastjora-busetudeildar
|
Umsækjendur um starf framkvæmdastjóra búsetudeildar
Á dögunum var auglýst laust til umsóknar starf framkvæmdastjóra búsetudeildar Akureyrarbæjar. Tólf sóttu um starfið og verður fjallað um umsóknirnar á fundi félagsmálaráðs Akureyrarbæjar 22. júní nk. Umsækjendur eru í stafrófsröð:
Aðalsteinn Svan Hjelm
MS. Alþjóðamarkaðsfræði
Anna María Malmquist
MS. Stjórnun heilbrigðisþjónustu
Árni Konráð Bjarnason
Fyrrv. Sveitarstjóri
Ásdís Sigurðardóttir
Eigin rekstur
Ásdís Sigurðardóttir
Verkfræðingur
Barði Þór Jónsson
Eigin rekstur
Birna Ágústsdóttir
MS. Lögfræði
Hjálmar Arinbjarnarson
BA. Samfélags- og hagþróunarfræði
Ólafur Örn Torfason
Fyrrv. Forstöðumaður
Sigrún María Bjarnadóttir
BS. Viðskiptafræði
Soffía Lárusdóttir
Framkvæmdastjóri
Vilborg Þórarinsdóttir
Félagsráðgjafi
|
https://www.akureyri.is/is/frettir/sidareglur-fyrir-biladaga-2011
|
Siðareglur fyrir Bíladaga 2011
Bíladagar Bílaklúbbs Akureyrar verða haldnir um helgina en þeir hafa verið árlegur viðburður síðan 1996. Að þessu sinni verður hátíðin með nokkuð öðru sniði en verið hefur því tvær keppnisgreinar verða fluttar úr miðbæ Akureyrar á nýtt og glæsilegt akstursíþróttasvæði bílaklúbbsins við Rangárvelli ofan bæjarins. Þó verður áfram götuspyrna á Tryggvabraut líkt og verið hefur.
Þess er vænst að með tilkomu akstursíþróttasvæðisins verði Akureyringar fyrir minna ónæði af völdum Bíladaga en verið hefur. Ennfremur hefur Bílaklúbbur Akureyrar samþykkt sérstakar siðareglur þar sem gestir hátíðarinnar eru hvattir til þess að ganga vel um og sýna íbúum og öðrum gestum bæjarins fyllstu tillitssemi.
Siðareglurnar eru svohljóðandi:
Við göngum (keyrum) vel um bæinn okkar, jafnt gestir sem heimamenn.
Virðum hámarkshraða í íbúðarhverfum sem og á vegum úti.
Við spólum einungis á akstursíþróttasvæði Bílaklúbbs Akureyrar.
Gestir Bíladaga eru jákvæðir og þar af leiðandi þrælskemmtilegir.
Við berum virðingu fyrir náunganum og tökum höndum saman um að gera Bíladaga frábæra!
Gestir Bíladaga ganga snyrtilega um umhverfi sitt.
Bæjarstjórinn á Akureyri, Eiríkur Björn Björgvinsson, lýsir ánægju sinni með siðareglurnar og vonar að gestir Bíladaga gangi vel um og njóti hátíðarinnar í fullri sátt og samlyndi við bæjarbúa.
Nánari upplýsingar um Bíladaga er að finna á heimasíðu Bílaklúbbs Akureyrar.
|
https://www.akureyri.is/is/frettir/17-juni-a-akureyri-12
|
17. júní á Akureyri
Þjóðhátíðardagur Íslendinga 17. júní er haldinn hátíðlegur með dagskrá í Lystigarðinum á Akureyri og í miðbæ Akureyrar. Hefðbundin hátíðardagskráin í Lystigarðinum hefst klukkan 13. Heiðursvörður og fánahylling er í höndum lögreglu og skáta við undirleik félaga úr Lúðrasveit Akureyrar.
Hugvekja, bænagjörð og blessun verður í höndum séra Hildar Eir Bolldóttur prests við Akureyrarkirkju og kirkjukór Akureyrarkirkju syngur. Eiríkur Björn Björgvinsson bæjarstjóri flytur hátíðarávarp og minnst verður 200 ára afmælis Jóns Sigurðssonar forseta. Að dagskrá lokinni leiða lögregla, skátnar, Lúðrasveitin og Zambaskóli Leikfélags Akureyrar og Tónlistarskólans á Akureyri skrúðgönguna niður í miðbæ.
Hátíðardagskrá í umsjá Skátafélagsins Klakks hefst á Ráðhústorgi klukkan 14 og munu þeir félagar Felix og Gunni sjá um að kynna dagskrána sem stendur til klukkan 17 en þá verður gert hlé.
Skemmtidagskráin um kvöldið hefst klukkan 21 og lýkur á miðnætti með marseringu nýstúdenta frá Menntaskólanum á Akureyri.
Nánari upplýsingar HÉR.
|
https://www.akureyri.is/is/frettir/minni-jons-sigurdssonar
|
Minni Jóns Sigurðssonar
Jón Hlöðver Áskelsson hefur samið lag við ljóð Matthíasar Jochumssonar, Minni Jóns Sigurðssonar, í tilefni af því að 200 ár eru liðin frá fæðingu Jóns Sigurðssonar og var lagið flutt í Lystigarðinum þann 17. júní.
Hið íslenska bókmenntafélag gefur af þessu tilefni út nótnahefti með ljóðinu, en þar er það einnig birt í enskri þýðingu eftir David Gislason í Kanada.
Lagið var sem áður segir flutt á hátíðardagskrá í Lystigarðinum á Akureyri á þjóðhátíðardaginn og við það tækifæri afhenti höfundurinn formlega stjórn Akureyrarstofu lagið. Þann sama dag verður eintak af Minni Jóns Sigurðssonar afhent við hátíðardagskrá Íslendingadagsins 17. júní í Winnipeg í Kanada.
Smellið HÉR til að heyra hljóðupptöku tónskáldsins af laginu í flutningi Kórs Akureyrarkirkju, Hjalta Jónssonar tenórs og Sigrúnar Mögnu Þórsdóttur orgelleikara, undir stjórn Eyþórs Inga Jónssonar.
Frétt af vef RÚV.
Jón sendi okkur eftirfarandi nótu um lagið og tilurð þess:
Minni Jóns Sigurðssonar er heiti ljóðs Matthíasar Jochumssonar, eins og það er fyrst prentað í Reykjavík 1877. Þar er Jón kallaður forseti Íslendinga, en forsetaheitið fékk Jón sem forseti Hins íslenska bókmenntafélags, er hann var löngum í forsvari fyrir. Í Ljóðmælum Matthíasar, 1884, er fyrirsögn kvæðisins: Til Jóns Sigurðssonar við síðustu burtför hans frá Íslandi. Þar er bætt við fjórða erindinu. Að mati Sigurðar Norðdal (Hirðskáld JS, sem gefið var út af Almenna bókafélaginu 1961, og SN tók saman) bar þetta stutta kvæði að skáldskapargildi af öllu, sem kveðið var fyrir minni Jóns. Þegar ég ákvað að velja ljóð fyrir minn nýja söng varð því leiðsögn Sigurðar Norðdal látin ráða för og er lagið hér prentað til flutnings fyrir blandaðan kór, háa einsöngsrödd og píanó eða orgel. Af þeim 4 erindum, sem birtust í fyrrgreindum ljóðmælum felli ég niður 4. erindið og ákvað að nota heitið, Minni Jóns Sigurðssonar. Mér finnst mikill heiður af því að Hið íslenska bókmenntafélag annist þessa útgáfu, og flyt ég stjórn þess mínar innilegustu þakkir.
Jón Hlöðver Áskelsson
|
https://www.akureyri.is/is/frettir/ami-2011-ad-hefjast
|
AMÍ 2011 að hefjast
Rúmlega 270 sundmenn frá 13 félögum eru skráðir til leiks á Aldursflokkameistaramót Íslands í sundi (AMÍ), sem hefst í Sundlaug Akureyrar á morgun. Mótinu lýkur á sunnudagskvöld og verður þá búið að keppa í 148 sundgreinum. Keppt verður í fjórum aldursflokkum frá 12 ára og yngri og upp í 17-18 ára. Sundfélagið Óðinn heldur mótið í samvinnu við Sundsamband Íslands.
AMÍ er hápunktur sundtímabilsins og markar umleið lok þess. Á mótið mætir til leiks sterkasta sundfólk landsins í hverjum aldursflokki auk þess sem 13 færeyskir sundmenn keppa sem gestir á mótinu.
Formleg dagskrá mótsins hefst fimmtudaginn 23. júní með skrúðgöngu frá Brekkuskóla kl. 14.30, bæjarstjórinn á Akureyri Eiríkur Björn Björgvinsson setur mótið síðan kl. 16.20 í Sundlaug Akureyrar.
Þjónusta Sundlaugar Akureyrar er með óbreyttu sniði mótsdagana, að því frátöldu að nýrri sundlaugin er að mestu frátekin fyrir keppnina. Það er því tilvalið að skella sér í sund og geta í kaupbæti fylgst með spennandi sundkeppni.
|
https://www.akureyri.is/is/frettir/umhverfisradherra-opnar-radstefnu-i-ha
|
Umhverfisráðherra opnar ráðstefnu í HA
Svandís Svavarsdóttir umhverfisráðherra opnaði í dag í Háskóla Akureyrar sjöundu ráðstefnu Alþjóðlegu norðurslóðasamtaka félagsvísindamanna (IASSA). Ráðstefnan, sem mun standa yfir til 26. júní nk., er liður í áframhaldandi starfi íslenskra stofnana og einstaklinga að málefnum norðurslóða.
Aðalskipuleggjandi ráðstefnunnar er Dr. Jón Haukur Ingimundarson og er hún haldin í samstarfi við Akureyrarbæ, Rannís, Arctic Portal, Rannsóknaþing norðursins og Ferðaskrifstofu Akureyrar. Þátttakendur eru á fimmta hundrað fræðimanna og sérfræðinga frá um 30 löndum og er þetta stærsta vísindaráðsstefna sem haldin hefur verið á Akureyri.
Titill ráðstefnunnar er ?Sjónarhorn heimskautasvæðanna í alþjóðlegri samræðu?, sem vísar sérstaklega til þess hversu samþætt þróun og framtíð arktískra samfélaga er hnattrænum umhverfisbreytingum og samskiptum á heimsvísu.
Öllum er velkomið að koma og fylgjast með dagskrá ráðstefnunnar, en einungis þeir sem hafa skráð sig og greitt ráðstefnugjald fá afhend ráðstefnugögn og hafa aðgang að máltíðum. Dagskrá ráðstefnunnar má sjá hér.
|
https://www.akureyri.is/is/frettir/arctic-open-hefst-a-morgun
|
Arctic Open hefst á morgun
Hið árlega Arctic Open golfmót hefst á morgun og stendur fram á aðfaranótt laugardags. Mótið er 36 holu golfleikur þar sem leikið er í einum opnum flokki, með eða án forgjafar, eftir Stableford punktakerfinu og spilaðar 18 holur hvorn keppnisdag.
Dagskrá mótsins er sem hér segir:
23. júní, fimmtudagur:
13:00 Mæting keppenda og afhending mótsgagna
14:00 Opnunarhátið
16:00 Leikur hefst hjá fyrri ráshóp, leikið er samtímis af öllum teigum
21:00 Leik fyrri ráshóps lýkur
22:00 Leikur hefst hjá seinni ráshóp, leikið er samtímis af öllum teigum
03:00 Leik seinni ráshóps lýkur
24. júní, föstudagur:
16:00 Leikur hefst hjá fyrri ráshóp, leikið er samtímis af öllum teigum
21:00 Leik fyrri ráshóps lýkur
22:00 Leikur hefst hjá seinni ráshóp, leikið er samtímis af öllum teigum
03:00 Leik seinni ráshóps lýkur
25. júní, laugardagur:
20:00 Lokahóf og verðlaunaafhending
Gert er ráð fyrir að 88 keppendur verði í hvorum ráshóp og leika keppendur annan daginn í fyrri ráshóp og hinn daginn í þeim seinni. Sömu holl verða báða dagana.
Frekari upplýsingar um mótið má finna hér.
|
https://www.akureyri.is/is/frettir/sidasta-syningarhelgi-leidsogn-og-fraedsla
|
Síðasta sýningarhelgi, leiðsögn og fræðsla
Framundan er síðasta sýningarhelgi yfirlitssýningar á verkum Kristínar Gunnlaugsdóttur á Listasafninu á Akureyri. Sýningin hefur fengið mikla og jákvæða umræðu í fjölmiðlum og er meðal best sóttu sýninga Listasafnsins. Sýningunni lýkur sunnudaginn 26. júní kl. 17, en á laugardaginn kl. 15 mun Kristín Gunnlaugsdóttir leiðsegja um sýninguna og fjalla um verk sín. Aðgangseyrir á viðburðinn er 500 krónur.
Þetta er fyrsta yfirlitssýning sem haldin hefur verið á verkum Kristínar en undanfarið hefur Kristín leitað nýrra leiða til að opna myndheim sinn og í myndlist hennar hafa orðið róttækar breytingar. Hún hefur lagt olíumálverkið á hilluna, í bili að minnsta kosti, og snúið sér að útsaum á striga.
Kristín útskrifaðist úr Myndlista- og handíðaskóla Íslands árið 1987 og fór þá beint í framhaldsnám til Ítalíu. Þar lærði hún m.a. íkonagerð í klaustri í Róm og stundaði nám í Ríkisakademíunni í Flórens árin 1988-1993. Kristín hefur síðustu 15 árin haldið margar einkasýningar og tekið þátt í mörgum sýningum hér heima og erlendis. Hún hefur hlotið ýmsa styrki og viðurkenningar og hlotið nokkrum sinnum listamannalaun frá menntamálaráðuneytinu, síðast árið 2009. Hún hefur verið valin bæjarlistamaður Akureyrar og einnig bæjarlistamaður Seltjarnarness 2008.
Eftir Kristínu má finna verk í eigu helstu listasafna landsins, opinberra stofnana, kirkna, m.a. sem altaristöflur, og fjölda einstaklinga. Verk hennar hafa aðallega verið stór málverk á striga, eggtemperur á tré, íkonar og teikningar. Námsárin voru lituð af áherslum samtímalistar og minimalisminn var allsráðandi. Sunnar í álfunni kynntist Kristín ólíkum stefnum og hugmyndaheimur miðevrópskrar miðaldahefðar varð sá skóli sem hafði einna mest mótunaráhrif á hana. Djúpstæður áhugi á dýpt vitundarinnar hefur verið undirliggjandi tónn í verkum hennar, aðskilnaður mannsins við Guð, einsemd hans og leit.
Kristín var bæjarlistamaður Akureyrar 1996-1997. Hún hefur haldið fjölda sýninga og hlotið ýmsar viðurkenningar fyrir list sína. Kristín fæddist á Akureyri árið 1963 en býr nú og starfar á Seltjarnarnesi.
|
https://www.akureyri.is/is/frettir/staersta-skemmtiferdaskipid-2
|
Stærsta skemmtiferðaskipið
Mikið var um að vera við Oddeyrarbryggju um hádegisbil í dag þegar stærsta skemmtiferðaskip sumarsins, Azura, lagðist þar að bryggju. Um borð eru 3.590 farþegar og rúmlega 1.200 manna áhöfn. Margir af farþegunum fóru í skipulagðar ferðir til fjölsóttra ferðamannastaða í nágrenni Akureyrar en aðrir röltu inn í bæ að skoða það sem þar ber fyrir augu. Skipið lætur aftur úr höfn kl. 18.00 í dag.
|
https://www.akureyri.is/is/frettir/akureyrarbaer-semur-vid-stefnu-hugbunadarhus
|
Akureyrarbær semur við Stefnu hugbúnaðarhús
Akureyrarbær hefur samið við Stefnu hugbúnaðarhús um að taka í notkun Moya-vefumsjónarkerfið fyrir heimasíður bæjarins. Seinna í sumar og með haustinu verður lokið vinnu við nýjar útgáfur af heimasíðunum www.akureyri.is og www.visitakureyri.is ásamt með undirsíðum fyrir ýmsar stofnanir Akureyrarbæjar.
Stefna hannar og setur upp nýja vefi þar sem sérstök áhersla verður lögð á að einfalda aðgengi með þægilegri og einfaldari forsíðu sem og að útbúa öfluga leitarvél sem mun auðvelda gagna- og upplýsingaöflun.
Miklar vonir eru bundnar við þetta samstarf og segir Ragnar Hólm Ragnarsson vefstjóri Akureyrarbæjar að tímabært sé að endurskipuleggja veftré stjórnsýslusíðunnar www.akureyri.is og að þeir sem unnið hafi með Moya-kerfið beri því vel söguna og ljúki á það einróma lof.
?Við höfum átt gott og farsælt samstarf við Hugsmiðjuna um vefumsjónarkerfi frá 2002 en höfum nú sagt upp þeim samningi, enda erum við sannfærð um að Stefna sé mjög vaxandi á þessu sviði og hafi að bjóða góðar og notendavænar lausnir sem muni nýtast okkur vel. Því er heldur ekki að neita að það er þægilegt að geta skipt við fyrirtæki hér á Akureyri. Við bindum vonir við að það geri alla samvinnu í vefsíðulausnum skilvirkari og fljótvirkari.?
Meðfylgjandi mynd var tekin við undirritun samningsins. Talið frá vinstri: Róbert Freyr Jónsson þjónustustjóri Stefnu, Ragnar Hólm Ragnarsson vefstjóri Akureyrarbæjar, Matthías Rögnvaldsson framkvæmdastjóri Stefnu og Þórgnýr Dýrfjörð framkvæmdastjóri Akureyrarstofu.
|
https://www.akureyri.is/is/frettir/lif-og-fjor-i-gamla-baenum-laufasi
|
Líf og fjör í Gamla bænum Laufási
Hægt verður að upplifa lífið eins og það var á 19. öld í burstabæ í Gamla bænum Laufási við Eyjafjörð á starfsdegi að sumri laugardaginn 2. júlí kl. 13.30-16.00. Dagskráin hefst í kirkjunni kl. 13.30 þar sem séra Gylfi Jónsson stýrir fjölskyldusamveru. Að henni lokinni verður fólk að störfum í Gamla bænum sem iðar af lífi þar sem fólk í tilheyrandi klæðnaði vinnur úti sem inni.
Í Gamla bænum verður unnið úr undirstöðu mataræðis Íslendinga fyrr á öldum, mjólkinni, því þar verður bæði osta- og skyrgerð.Tilvalið er fyrir þá sem áhuga hafa á jurtum að kíkja við og safna fróðleiksmolum í sarpinn um íslenskar nytjajurtir. Á hlaðinu verður heyskapur í fullum gangi þar sem slegið verður með orfi og ljá, heyið tekið saman og bundið í bagga. Fagrir tónar munu óma um sveitina kl 15 um leið og danshópurinn Vefarinn stígur taktfastann dans við eigin söng.
Í tilefni af Landsmóti hestamanna í Skagafirði verður sýning á á reiðfatnaði og reiðtygjum frá fyrri tíð ásamt ýmsu öðru sem tilheyrir hestamennsku í dúnhúsinu og skálanum í Gamla bænum. Auk þess sem Pólarhestar munu teyma undir börnum á hlaðinu.
Dásamlegur lummuilmur fyllir vit gesta þennan dag og þeim verður boðið að smakka á ýmsu góðgæti sem unnið verður í Gamla bænum s.s. nýgerðri smjörklípu á heimabökuðu rúgbrauði, fjallagrasabrauði og auðvitað lummum.
Gestir eru hvattir til þess að mæta í þjóðbúningi. Þeir sem það gera eru sérstaklega velkomnir því það gerir daginn enn eftirminnilegri fyrir alla sem hann sækja. Þeir greiða því engan aðgangseyri.
Þátttakendur í starfsdeginum í Laufási eru félagar úr Laufáshópnum auk fjölda sjálfboðaliða.
Þjóðlegar veitingar í Kaffi Laufási, þar er hráefni úr héraði í hávegum haft.
Opnunartími í Laufási er kl. 9-18 alla daga.
Aðgangseyrir: 700 kr. Frítt fyrir börn 16 ára og yngri.
Á meðfylgjandi mynd má sjá danshópinn Vefarann á hlaði Gamla bæjarins í Laufási. Mynd: Kristín Sóley Björnsdóttir.
|
https://www.akureyri.is/is/frettir/syning-um-nonna-i-koln
|
Sýning um Nonna í Köln
Hinn 18. júní síðastliðinn var opnuð sýning um líf og störf Nonna á alþjóðlegri barna og unglingabókahátíð í Dom Forum í Köln í Þýskalandi og stendur sýningin til 30. júní. Varla var hægt að velja betri borg er Köln til að opna sýningu um Nonna en rithöfundurinn og mannvinurinn Nonni er grafinn í Melaten kirkjugarðinum og í borginni eru margir Nonnavinir.
Það var því fjölmenni í Domforum sem er beint á móti Dómkirkjunni í Köln. Sýningin er litrík og skemmtileg og er áhersla lögð á að ná til ungu kynslóðarinnar. Það var Hulda Sif Hermannsdóttir sem opnaði sýninguna fyrir hönd Nonnahúss og Akureyrarstofu en einnig töluðu um Nonna þau Kristín Steinsdóttir rithöfundur og Gert Kreutzer prófessor.
Í tengslum við opnun sýningarinnar var sjónvarpsserían sem gerð var um ævintýri Nonna og Manna sýnd í bíósal Domforum og voru þær sýningar vel sóttar en þess má geta að nú er hægt að nálgast í Þýskalandi sérútgáfu af seríunni á DVD diskum.
Sýningin er hluti af tveggja vikna barna- og unglingabókahátíð í Köln og var unnin í góðu samstarfi við Sagenhaftes-Islands sem sér um skipulagningu á þátttöku Íslands í Bókamessunni í Frankfurt sem fram fer í 12.?16. október. Nonni vill gjarnan kynnast nýjum lesendum og því var ákveðið að hafa sýninguna farandsýningu og er þessa dagana verið að skoða hvar sýningin mun næst stíga niður fæti.
|
https://www.akureyri.is/is/frettir/60-ara-afmaelistonleikar-bjorgvins
|
60 ára afmælistónleikar Björgvins
Miðasala á 60 ára afmælistónleika Björgvins Halldórssonar á Akureyri sem fram fara laugardaginn 27. ágúst í Menningarhúsinu Hofi hófst með miklum látum. Nú er svo komið að svo til uppselt er á tónleikana kl. 21 og tók það innan við klukkutíma að selja um 500 miða. Hefur því verið brugðið á það ráð að bæta við aukatónleikum sama dag kl. 17.
Miðasalan á aukatónleikana er hafin nú þegar á www.midi.is og www.menningarhus.is. Eftir sem áður eru 500 miðar í boði og fyrstir koma, fyrstir fá.
Staðfestir gestir í afmælinu eru: Eyjólfur Kristjánsson, Jóhanna Guðrún og Krummi. Fastlega má búast við því að fleiri gestir bætist í fögnuðinn áður en yfir lýkur.
Í hljómsveitinni er valinn maður í hverju rúmi:
Gítar: Jón Elfar Hafsteinsson
Gítar og steel: Sigurgeir Sigmundsson
Gítar og raddir: Eyjólfur Kristjánsson
Hljómborð og raddir: Þórir Úlfarsson
Bassi og raddir: Friðrik Sturluson
Slagverk og raddir: Hannes Friðbjörnsson
Trommur: Jóhann Hjörleifsson
Hammond: Þórir Baldursson
|
Subsets and Splits
No community queries yet
The top public SQL queries from the community will appear here once available.